
Budskab  fra  Det  øverste  Præsidentskab 


Guds  lignelse 

Præsident  Marion  G.  Romney 

Andenrådgiver  i  Det  øverste 
Præsidentskab 


1  begyndelsen  skabte  Gud  himlen 
og  jorden  . . . 

„Gud  gjorde  de  vildtlevende  dyr  efter 
deres  arter,  kvæget  efter  dets  arter 
og  alt  jordens  kryb  efter  dets  arter. 
Og  Gud  så,  at  det  var  godt. 
Derpå  sagde  Gud:  Lad  os  gøre 
mennesker  i  vort  billede,  så  de  ligner 
os,  til  at  herske  over  havets  fisk  og 
himmelens  fugle,  kvæget  og  alle 
vildtlevende  dyr  på  jorden  og  alt 
kryb,  der  kryber  på  jorden! 
Og  Gud  skabte  mennesket  i  sit  bil- 
lede; i  Guds  billede  skabte  han  det, 
som  mand  og  kvinde  skabte  han 
dem; 

og  Gud  velsignede  dem,  og  Gud 
sagde  til  dem:  „Bliv  frugtbare  og 
mangfoldige  og  opfyld  jorden,  gør 
eder  til  herre  over  den!"  (1.  Mose- 
bog 1:1,  25-28). 

Det  var  den  måde,  hvorpå  Herren 
skabte  forholdet  mellem  den  første 
ægtemand  og  hans  hustru.  Som 
sådan  var  folk  skabt  i  hans  lignelse, 
mænd  og  kvinder.  De  blev  forenet 
til  ét  —  hver  som  en  del  af  den  an- 
den. Han  instruerede  dem  sammen. 
Det  sprog,  han  brugte,  gjaldt  dem 
begge  i  lige  grad.  I  Herren  er  kvin- 
den intet  uden  manden  og  manden 
intet  uden  kvinden.  (Se  1.  Kor.  11:11). 
Ægtemænd  og  hustruer  bør  aldrig 
glemme    disse   grundprincipper.    De 


bør  altid  huske  deres  forhold  til  hin- 
anden og  formålet  med  det. 
De  bør  være  ét  i  harmoni,  respekt 
og  gensidig  hensyntagen.  Ingen  af 
dem  bør  planlægge  eller  følge  en 
uafhængig  handlingskurs.  De  bør 
konsultere  hinanden  og  bede  og 
bestemme  sammen. 
I  styrelsen  af  deres  hjem  og  børn, 
bør  mand  og  hustru  rådføre  sig  med 
hinanden  i  venlighed,  kærlighed, 
tålmodighed  og  forståelse. 
Den  tiltagende  nedbrydelse  af  moral- 
standarder og  den  perverterede 
levemåde  i  vort  samfund  må  ikke  få 
lov  til  at  få  indpas  i  vore  hjem  eller 
forandre  vore  standarder  eller  vort 
indbyrdes  forhold.  Vi  må  ikke  lade 
selviske,  personlige  ambitioner  for 
selvforherligelse  svække  vores  enhed. 
Husk  at  hverken  hustruen  eller  ægte- 
manden er  den  andens  slave.  Mænd 
og  hustruer  er  lige  partnere,  og  det 
gælder  især  sidste  dages  hellige 
ægtemænd  og  hustruer.  De  bør  be- 
tragte sig  som  sådanne  og  behandle 
hinanden  på  den  måde  i  dette  liv, 
hvorefter  de  vil  gøre  det  også  i 
evigheden. 

Som  det  allerede  er  blevet  sagt: 
„Manden  er  i  Herren  intet  uden  kvin- 
den, og  ej  heller  er  kvinden  intet 
uden  manden  i  Herrens  øjne  .  .  . 
ingen     mand     kan     blive    frelst    og 


ophøjet  i  Guds  rige  uden  kvinden, 
og  ingen  kvinde  kan  nå  fuldkommen- 
hed og  ophøjelse  i  Guds  rige  alene 
.  .  .  Gud  gjorde  manden  i  sit  eget 
billede  og  lighed,  mand  og  kvinde, 
og  i  deres  skabelse  var  det  tiltænkt, 
at  de  skulle  forenes  sammen  i  hellige 
ægteskabsbånd,  og  den  ene  er  ikke 
fuldkommen  uden  den  anden"  (Jo- 
seph F.  Smith  „Gospel  Doctrine", 
s.  272). 

Kvinden  er  ikke  manden  underlegen. 
Det  er  selvfølgelig  rigtigt,  at  manden 
bærer  præstedømmet  og  i  den 
rigtige  udøvelse  af  præstedømmet 
præsiderer  i  hjemmet.  Men  det  skal 
han  gøre  i  samme  ånd,  son  Kristus 
præsiderer  over  sin  kirke.  Om  dette 
emne  har  profeten  Joseph  Smith 
instrueret  de  hellige  med  ord,  der  er 
taget  fra  Det  nye  Testamente, 
således: 

„I  hustruer  skal  underordne  jer  under 
jeres  mænd  som  under  Herren;" 
thi  en  mand  er  sin  hustrus  hoved, 
ligesom  Kristus  er  kirkens  hoved, 
han  som  er  sit  legemes  frelser. 
Ja  ligesom  kirken  underordner  sig 
under  Kristus,  skal  også  hustruerne 
underordne  sig  under  deres  mænd  i 
alt. 

I  mænd!  elsk  jeres  hustruer,  ligesom 
Kristus  elskede  kirken  og  gav  sig 
selv  hen  for  den, 


for  at  han  kunne  hellige  den,  idet 
han  rensede  den  i  vandbadet  ved 
ordet, 

og  for  at  han  således  kunne  frem- 
stille kirken  for  sit  åsyn  som  herlig, 
uden  plet  eller  rynke  eller  andet 
sådant,  nej,  den  skulle  være  hellig 
og  dadelfri. 

På  samme  måde  bør  mændene  elske 
deres  hustruer  som  deres  egne  lege- 
mer; den,  som  elsker  sin  hustru, 
elsker  sig  selv. 

Ingen  har  jo  nogen  sinde  hadet  sit 
eget  kød,  men  han  giver  det  føde  og 
har  omhu  for  det,  ligesom  Kristus 
har  for  kirken, 

fordi  vi  er  lemmer  på  hans  legeme. 
„Derfor  skal  en  mand  forlade  sin 
fader  og  moder  og  holde  sig  til  sin 
hustru,  og  de  to  skal  være  ét  kød" 
(Efes.  5:22-31). 

„I  hustruer  skal  underordne  jer  under 
jeres  mænd  som  det  sømmer  sig  i 
Herren.  I  mænd;  elsk  jeres  hustruer, 
og  vær  ikke  bitre  imod  dem.  I  børn; 
adlyd  jeres  forældre  i  alt,  thi  det  er 
Herren  velbehageligt.  I  fædre;  lad 
være  at  opirre  jeres  børn,  for  at  de 
ikke  skal  blive  forskræmte"  (Profeten 
Joseph  Smiths  Lærdomme,  s.  103). 
Manden  må  ikke  benytte  sin  præste- 
dømmelige myndighed  egenmægtigt, 
og  han  må  heller  ikke  bruge  den  til 
at  true  sin  hustru. 


Præsident  Joseph  F.  Smith  sagde: 
„Hvis  der  er  nogen  mand,  der  for- 
tjener den  almægtige  Guds  straf,  er 
det  den  mand,  der  negligerer  sit 
barns  mor,  hans  hustru,  den,  som 
gang  på  gang  har  sat  sit  eget  liv 
på  spil  for  ham  og  hans  børn.  Det 
gælder  naturligvis  forudsat,  at  hus- 
truen er  en  ren  og  trofast  mor  og 
hustru"  (Gospel  Doctrine,  s.  313). 
„Ingen  magt  eller  indflydelse  kan 
eller  bør  udøves  i  kraft  af  præ- 
stedømmet uden  gennem  overbevis- 
ning, langmodighed,  mildhed,  sagt- 
modighed og  uskrømtet  kærlighed" 
(L&P.  121:41). 

Det  forekommer  efter  hele  teksten, 
at  dette  skriftsted  gælder,  hvor  en 
præstedømmebærer  har  at  gøre  med 
mennesker.  Det  gælder  i  udpræget 
grad,  når  en  præstedømmebærer  har 
at  gøre  med  sin  hustru. 
„Jesu    Kristi    evangelium    er   kærlig- 


hedens lov,  og  kærlighed  til  Gud  af 
fuldt  hjerte  og  sind  er  den  største 
befaling,  og  den  næste  er  lig  den: 
elsk  din  næste  som  dig  selv.  Det  . . . 
bør  erindres  i  det  ægteskabelige 
forhold,  for  selvom  det  er  sagt,  at  en 
kvindes  attrå  skal  være  til  hendes 
ægtemand,  og  at  han  skal  herske 
over  hende,  så  er  det  meningen,  at 
det  skal  ske  i  kærlighed  og  ikke 
tyranni.  Gud  regerer  aldrig  tyrannisk, 
undtagen  når  mennesker  korrumpe- 
rer sig  selv  i  den  grad,  at  de  ikke 
er  værdige  at  leve"  {Gospel Doctrine, 
s.  274). 

„Gud  skabte  mennesket  i  sit  billede; 
i  Guds  billede  skabte  han  det,  som 
mand  og  kvinde  skabte  han  dem" 
(I.Mosebog  1:27). 

Lad  os,  mænd  og  hustruer,  stræbe 
efter  fortsat  at  være  hans  billede  ved 
at  efterleve  kærlighedsloven.  For 
Gud  er  kærlighed. 


Ægtemænd  og  hustruer  bør  altid  huske  deres 

forhold  til  hinanden  og  formålet  med  det.  De  bør 

være  ét  i  harmoni,  respekt  og  gensidig 

hensyntagen.  Ingen  af  dem  bør  planlægge  eller 

følge  en  uavhængig  handlingskurs. 


HVORDAN  MAN 
KAN  BLIVE  EN  FULDTIDSFAR 


Orson  Scott  Card 


„Jeg  starter  gerne  dagen  med  et 
roligt  løb,  og  en  gang  imellen  står 
min  seksårige  søn  tidligt  op  for  at 
løbe  sammen  med  mig.  Han  kan  ikke 
løbe  så  langt,  som  jeg  gør  det,  så 
han  standser  op  på  et  bestemt  sted 
og  venter  dér,  så  vi  kan  følges  ad  på 
tilbagevejen.  Vi  snakker  sammen, 
mens  vi  løber. 


Min  søn,  der  går  i  anden  klasse  har 
et  hæfte,  hvori  han  gemmer  alle  sine 
skoleting.  Sommetider  sidder  vi  om 
morgenen  og  gennemgår  hans  hæfte. 
Han  fortæller  mig  om  hver  eneste 
ting,  han  har  lavet.  Det  bliver  måske 
til  femten  eller  tyve  minutter  hver 
gang,  men  hvert  eneste  sekund  fore- 
kommer mig  kostbart. 


Jeg  rejser  meget  til  nærliggende 
byer,  og  sommetider  går  turen  læn- 
gere væk.  Den  tid  borte  fra  familien 
er  frygtelig,  undtagen  at  jeg  sædvan- 
ligvis tager  et  af  børnene  med  mig. 
Når  de  bliver  ældre,  lader  jeg  dem 
også  køre  vognen.  I  de  timer  sam- 
men, genopbygger  vi  det,  der  måtte 
være  gået  tabt  i  de  foregående  uger, 
hvor  jeg  har  haft  travlt." 
I  den  tid,  hvor  travlt  optagne  fædre 
synes  at  finde  mindre  og  mindre  tid 
at  tilbringe  sammen  med  deres  op- 
voksende børn  —  en  kendsgerning, 
der  har  undermineret  familieenhedens 
styrke  —  er  det  opmuntrende  at  finde 
fædre  som  denne,  der  tager  kostbare 
minutter  og  timer  ud  af  deres  travle 
tilværelse  og  giver  deres  børn,  som 
ser  op  til  dem,  som  elsker  dem,  og 
som  har  brug  for  dem. 
Og  endnu  mere  opmuntrende  er  det, 
når  disse  fædre  er  biskopper  — 
nogle  af  de  mest  optagne  mænd  i 
kirken.  De  er  også  bemærkelses- 
værdigt succesrige  i  deres  karriere. 
Og  alligevel  er  de  og  deres  hustruer 
fast  besluttede  på,  at  ingen  af  disse 
ønsker  og  pligter  skal  få  lov  til  at 
gribe  forstyrrende  ind  i  opfyldelsen 
af  de  behov,  som  deres  børn  har. 

„Måske  skal  man  sørge  for  at  blive 
far  noget  hurtigere,"  sagde  biskop 
Robert  M.  Pixton  fra  Orlando  andet 
ward  Florida.  „Og  jeg  har  lagt  mærke 
til,  at  det,  som  jeg  for  nogle  år  siden 
selv  ville  have  gjort,  det  gør  jeg  nu 
sammen  med  en  eller  to  af  mine 
børn.  Jeg  får  stadigvæk  det  altsam- 
men gjort  —  men  børnene  ved,  at 
jeg  elsker  dem,  og  at  de  vil  få 
lejlighed  til  at  være  sammen  med 
mig." 

Dette  forekommer  at  være  nøglen  til 
disse  fædres  succes  med  deres  børn: 
De  får  det   mest  mulige  ud   af  den 


smule  fritid,  de  har;  og  de  involverer 
deres  børn  så  ofte,  de  kan,  i  den  tid, 
de  ikke  har  fri. 

AT  VÆRE  EN  FAR  HURTIGERE 
„Når  jeg  kikker  på  min  kalender  og 
ser,  at  der  et  sted  er  en  friaften," 
siger  biskop  John  F.  Irwin  fra  Detroit 
andet  ward  i  staten  Michigan,  „prøver 
jeg  at  holde  den  fri  —  så  jeg  kan 
tilbringe  den  derhjemme.  Jeg  tror 
nok,  at  de  aftener,  hvor  jeg  arbejder, 
ville  blive  mindre  hektiske,  hvis  jeg 
begrænsede  mig  til  at  gøre  bare  to 
eller  tre  ting  hver  aften.  Men  når  jeg 
får  mere  fra  hånden  nogle  få  aftener, 
giver  det  mig  flere  aftener  fri  til  at 
være  hjemme  hos  min  kone  og 
børnene." 

At  planlægge  tiden  er  vigtig.  Hver 
gang  jeg  stiller  spørgsmålet:  „Hvor- 
dan får  du  tid  til  dine  børn?"  er  det 
første  svar  jeg  får:  „Selvfølgelig  er 
familieaftenen  hellig  og  ubrydelig." 
„Mandag  aften  er  der  ingen,  der 
ringer  eller  besøger  os,"  sagde 
biskop  Ara  Call  fra  Santa  Clara 
andet  ward  i  staten  Californien:  „Den 
søndag  jeg  blev  biskop,  sagde  jeg 
fra  talerstolen,  at  mandag  aften  var 
jeg  ikke  til  rådighed,  medmindre 
naturligvis  i  en  nødsituation." 
Men  familiehjemmeaftenen  er  kun 
begyndelsen.  „Hver  uge  har  jeg  en 
samtale  med  mine  børn."  Var  der 
mange,  der  sagde.  Og  ikke  få  af  dem 
fremhævede,  at  mens  nogle  af  disse 
samtaler  var  af  åndelig  natur,  så  var 
andre  af  den  slags,  der  drejer  sig  om, 
„hvordan  går  det."  „Vi  taler  om 
karakterer,  om  arbejdet  i  skolen  om 
deres  venner,  om  deres  interesser  — 
hvadsomhelst,  der  interesserer  dem. 
Det  er  kommet  så  vidt,  at  de  spørger 
mig:  „Far,  hvornår  kan  vi  holde  et 
inteview?" 


Biskop  Todd  Christofferson  gør  disse 
interviews  mere  uformelle  end  de 
fleste:  „I  den  ugentlige  korn-sammen 
gør  vi  lige  nøjagtigt,  hvad  de  vil. 
Sædvanligvis  ender  det  med,  at  vi 
snakker  —  men  hvis  de  ønsker,  at 
jeg  skal  hjælpe  dem  med  bygge  en 
fly-model  eller  bare  at  spille  bold  et 
stykke  tid,  så  gør  vi  det." 

„Hvis  man  bare  prøver  hårdt  nok," 
siger  biskop  Richard  P.  Halvorsen  fra 
Overland  Park  andet  ward  i  Kansas, 
„kan  man  gøre  en  forfærdelig  masse 
på  bare  en  halv  time.  Det  tager  ikke 
lang  tid  at  blive  venner.  Prøv  bare  at 
standse  op  og  betragt  dine  nærmeste 
venner.  De  behøver  ikke  at  bruge 
time  efter  time  sammen  med  sig  for 
at  vise  deres  interesse.  Bare  et  par 
minutter  eller  at  gøre  et  eller  andet, 
der  visser  den  pågældende,  at  han 
betyder  noget  —  selvom  det  ikke 
overflødiggør  behovet  for  at  tilbringe 
længere  tid  sammen  en  gang 
imellem." 

„Tonefaldet  er  især  vigtigt.  Jeg 
prøver  på  aldrig  at  synes  utålmodig 
eller  travlt  optaget  —  Jeg  har  op- 
daget, at  det  ikke  tager  længere  tid 
at  lytte  til,  hvad  mine  børn  har  at 
sige,  end  det  ville  tage  at  forklare 
dem,  hvorfor  deres  far  ikke  har  tid 
til  at  lytte  lige  nu." 

Præsident  Jack  L.  Green  fra  Sterling 
Park  gren  i  Virginia  har  fundet  et 
andet  problem:  hans  halvvoksne  børn 
har  ikke  meget  tid  til  overs  for  ham. 
Og  løsningen?"  Jeg  prøver  så  vidt 
muligt  at  få  tid  til  at  køre  dem  og 
deres  venner  til  deres  aftaler  og 
aktiviteter.  På  den  måde  får  jeg  mu- 
lighed for  at  være  sammen  med  dem 
og  kommer  til  at  kende  deres  venner 
og  at  lytte  til  dem,  når  de  taler  med 
deres  venner.  Når  jeg  så  senere  ta- 


ler med  dem,  ved  jeg,  hvad  og  hvem 
de  unge  mennesker  taler  om." 
„Men  med  mindre  børn,"  siger  præ- 
sident Green,  „finder  jeg,  at  tids- 
punktet, lige  efter  at  jeg  kommer 
hjem  fra  arbejde,  er  bedst.  Som  re- 
gel er  aftensmaden  ikke  parat,  og 
de  yngste  børn  er  utålmodige,  når 
far  kommer  hjem.  Så  tager  jeg  dem 
på  skødet  eller  foretager  mig  et  eller 
andet  sammen  med  dem  bare  et  kort 
stykke  tid." 

Og  biskop  Pixton  har  fundet  frem 
til  en  anden  idéel  mulighed:  Senge- 
tid. Hans  kone  Barbara  siger:  „Når 
han  er  hjemme  om  aftenen,  bruger 
han  gerne  hele  aftenen  med  at  lægge 
børnene  i  seng  den  ene  efter  den 
anden.  Det  går  langsomt  -  han  taler 
længe  med  hver  enkelt.  Som  regel 
bruger  jeg  ikke  så  megen  tid  med 
dem  enkeltvis.  Og  han  spiller  som- 
metider på  klaveret  for  de  yngre,  og 
de  danser.  Det  elsker  de." 

„Jeg  er  heldig,"  siger  biskop  Milo 
Le  Baron  fra  Mesa  femtende  ward  i 
Arizona.  „Jeg  har  haft  et  arbejde, 
der  muliggjorde,  at  jeg  kunne  enga- 
gere mine  egne  børn  til  deltidsar- 
bejde. Det  har  gjort  de  ti  minutters 
kørsel  fra  arbejdet  og  hjem  hver  dag 
til  noget  meget  værdifuldt  —  bare 
dem  og  mig  alene  i  vognen,  hvor  vi 
kan  tale  sammen  i  de  få  minutter." 
Og  så  er  der  ferierne.  Hvadenten  vi 
tager  campingvognen,  kører  landet 
igennem  på  kryds  og  tværs,  bygger 
til  på  huset,  eller  bare  sammen  ar- 
bejder i  huset  og  haven,  så  er  ferie- 
tid gerne  det  samme  som  familietid. 
Biskop  Lloyd  D.  Wilson  fra  Pacifica 
ward  i  Californien  er  fanatisk  lejr- 
sportsmand og  lystfisker  -  men  han 
har  også  fundet  en  ret  enestående 
måde  at  tilbringe  en  ferie.  „For  nogle 
år  siden  tog  min  ældste  søn,  som  da 


var  i  sidste  klasse,  min  anden  søn 
og  en  af  deres  venner,  med  mig  på 
en  cykeltur,  der  gik  fra  Ely  i  staten 
Nevada  til  Colorado  City  i  staten  af 
samme  navn.  Vi  kørte  så  langt,  vi 
kunne  holde  ud  en  dag  ad  gangen, 
og  nogle  dage  blev  det  til  mere  end 
225  km.  Vi  havde  planlagt  det  sam- 
men, og  det  kom  til  at  betyde  en  hel 
del  for  os  allesammen." 

Om  at  tilpasse  sig 

Men  der  er  tidspunkter,  hvor  selv 
den  mest  omhyggelige  planlægning 
må  kasseres.  En  otte-dages  forret- 
ningsrejse, der  kommer  uventet;  en 
pludselig  travlhed  i  forretningen  eller 
på  kontoret,  der  nødvendiggør  over- 
arbejde; uventet  tidlig  høst;  skifte- 
holdsarbejde —  det  kan  altsammen 
forhindre  en  far  i  at  være  hjemme  i 
dagevis  og  i  week-end'erne.  Og 
medmindre  han  opgiver  sit  arbejde, 
er  der  ikke  noget,  en  far  kan  gøre 
ved  det! 

„Hvad  rigtigt  gjorde  du?"  spurgte 
jeg  præsident  Robert  C.  Witt  fra 
Midland  Michigan  stav. 
„Jeg  valgte  en  god  kone",  svarede 
han.  Og  det  er  ofte  nøglen  til  en 
travl  far's  succes  med  familien.  Intet 
kan  erstatte  faderen  i  hjemmet  -  når 
kravene  fra  arbejdet  eller  kaldelser 
i  kirken  holder  faderen  væk  fra  bør- 
nene over  længere  tid,  gør  deres 
mors  indstilling  hele  udslaget. 
En  biskops  kone  sagde:  „Da  min 
mand  blev  biskop,  var  det  i  begyn- 
delsen svært  for  mig,  fordi  jeg  plud- 
selig opdagede,  at  jeg  måtte  gøre 
alt  arbejdet  i  haven  -  plus  alt  det 
inde  i  huset.  Han  var  der  simpelthen 
ikke,  så  jeg  måtte  gøre  det  altsam- 
men." Hendes  mand  samtykkede. 
„Det  lægger  en  masse  byrder  på  min 
hustru.  Men  det  giver  også  mig  et 
vigtigt    ansvar.    Jeg    kommer    til    at 


erindre,  at  når  jeg  kommer  hjem,  og 
opvasken  fra  dagen  før  endnu  står 
urørt  i  vasken,  og  dagligstuen  er  ét 
rod,  og  græsplænen  trænger  til  at 
slåes,  så  må  jeg  aldrig,  aldrig  gøre 
vrøvl.  Istedet  må  jeg  træde  til  og 
hjælpe  —  og  kalde  nogle  af  børnene 
ind,  så  også  de  kan  hjælpe.  Min 
hustru  gør  aldrig  vrøvl  over  det,  jeg 
foretager  mig,  så  hvorfor  skulle  jeg 
kritisere  det,  hun  gør?" 
Biskop  Halvorsen  mener,  at  børne- 
nes indstilling  til  far'ens  fravær  om- 
hyggeligt må  påvirkes.  „Jeg  er  meget 
omhyggelig  med  aldrig  at  sige  sådan 
noget  som,  ,Far  kan  ikke  lege  med 
dig  lige  nu  for  jeg  skal  til  et  møde  i 
kirken'.  Jeg  ønsker  ikke,  at  de  skal 
få  afsmag  for  kirken,  fordi  den  hol- 
der deres  far  borte  fra  hjemmet.  Så 
hvad  jeg  prøver  at  gøre  i  den  situa- 
tion er  at  tilbringe  nogle  få  minutter 
med  dem  og  sætte  dem  i  gang  med 
et  spil  eller  en  leg,  og  så  sige  til 
dem,  at  jeg  kommer  til  at  løbe.  Og 
jeg  siger  aldrig,  at  jeg  skal  til  et 
møde  —  men  hvad  det  er  for  noget, 
vi  skal  behandle,  og  hvorfor  det  er 
så  vigtigt. 

„Når  jeg  fortæller  dem  lidt  om,  hvor- 
for jeg  skal  gå,  forstår  de  det  bedre. 
Og  når  jeg  tager  tid  til  at  lege  med 
dem  et  øjeblik,  forstå  de,  at  jeg 
ønsker  at  være  sammen  med  dem. 
De  føler  sig  ikke  skubbet  til  side 
eller  ignoreret." 

Hustruens  og  børnenes  indstilling  er 
vigtige  faktorer  til  at  kompensere  for 
en  travlt  optaget  fars  hyppige  fra- 
vær. Men  lige  så  vigtig  er  far'ens 
egen  indstilling. 

„Der  er  nogle,  der  hvor  jeg  arbej- 
der," sagde  en  universitetsprofessor, 
som  også  er  biskop  for  et  ward  i 
Californien,  „som  er  meget  stolte 
over  alt  det  overarbejde,  de  udfører. 

De  arbejder  til  langt  ud  på  natten. 
De  går  altid  på  biblioteket.  Deres  ar- 
bejder offentliggøres  regelmæssigt. 
De  har  succes  i  deres  profession. 
„Men  de  betaler  en  pris  derfor.  „De 
fortæller  mig,  at  de  gør  det  for  deres 
families  skyld  .  .  .  men  jeg  ser  mangt 
og  meget  ske,  som  synes  at  modsige 
den  begrundelse." 

En  sidste  dages  hellig  far  må,  uanset 
hvor  travlt  han  har  i  kirken  og  i  kraft 
af  sit  daglige  arbejde,  gøre  sig  klart, 
hvor  han  helst  vil  være.  Selvfølgelig 
er  det  ønskværdigt  at  udmærke  sig 
inden  for  sit  fag.  Og  Herren  for- 
venter, at  vi  allesammen  gør  noget 
ud  af  de  kaldelser,  vi  har  i  kirken. 
„Men  intet  kommer  før  min  familie," 
siger  biskop  Robert  E.  Sorensen, 
jr,  fra  Linda  Mar  Ward  i  California: 
„Der  findes  dem,  der  helst  ser,  at 
jeg  giver  mit  arbejde  førsteprioritet. 
Men  arbejdet  kommer  i  tredie  række, 
nemlig  efter  min  familie  og  min  kir- 
ke. Og  mine  kolleger  og  foresatte 
forstår  det  princip  nu.  Jeg  opfylder 
mine  forpligtelser  over  for  dem,  og 


jeg  snyder  ikke  for  noget  af  mit 
arbejde  eller  undslår  mig  for  noget 
af  det  —  jeg  er  ikke  blevet  kritiseret 
for  min  indsats.  De  er  klare  over,  at 
lørdagene  ser  de  mig  ikke  på  kon- 
toret —  jeg  vil  være  sammen  med 
min  familie  og  mit  ward.  Og  alt  det 
passer  endnu  bedre  på  søndagene." 

Mange  af  disse  travlt  optagne  mænd 
nævnede  den  forbavselse,  som  med- 
arbejdere gav  udtryk  for,  når  de  blev 
klare  over,  at  der  var  noget,  der  var 
vigtigere  end  at  få  succes  og  tjene 
en  masse  penge.  Men  de  udviste  kun 
ringe  fjendtlighed.  „Når  alt  kommer 
til  alt,"  sagde  en  biskop,  „har  min 
chef  og  mine  kammerater  også  fa- 
milier. Og  efter  en  tids  forløb  lagde 
jeg  mærke  til,  at  også  de  blev  hjem- 
me tiere.  Og  mærkeligt  nok  ophørte 
verden  ikke  med  at  køre  rundt,  fordi 
de   holdt   op   med    at   arbejde  over. 

Ja,  i  virkeligheden  er  det  sådan,  at 
verden  først  rigtigt  begynder  at  fun- 
gere -  når  du  er  hjemme  hos  din 
familie." 


„Det  tager  ikke  længere  tid 

at  høre,  hvad  mine  børn  har 

at  sige,  end  det  ville  tage 

at  forklare  dem,  hvorfor  far 

ikke  lige  nu  har  tid  til  at  høre 

efter." 


BRÆNDOFFER 


Thomas  J.  Griffith 


Enhver,  som  den  efterårsaften  var 
kommet  forbi  Emrys  Davis  hus,  ville 
være  standset  op  for  at  snuse  til 
den  særlige  duft,  der  kom  fra  skor- 
stenen. Den  var  anderledes  end 
den  sædvanlige  kulrøg.  Hvis  de  hav- 
de kikket  indenfor,  ville  de  have  set 
noget,  der  næsten  ikke  var  til  at  tro 
pa. 

Men  lad  os  først  se  lidt  nærmere  på 
mr.  Emrys  Davis.  Han  var  født  og 
boede  endnu  i  en  lille  landsby  i 
Wales  med  et  navn,  som  kun  folk 
fra  Wales  kan  udtale.  Hans  liv  var 
enkelt.  Han  arbejdede  som  kontorist 
ved  en  nærliggende  kulmine,  og 
flere  aftener  om  ugen  besøgte  han 
den  lokale  kro  for  at  drikke  en  halv 
liter  øl  og  se  på,  at  hans  kammerater 
fra  landsbyen  spillede  billiard  eller 
kastede  med  pile. 

Andre  aftener  blev  han  hjemme  og 
læste  i  sin  Bibel.  For  inderst  inde  var 
Emrys  Davis  en  religiøs  mand.  Han 
havde  ved  en  bestemt  lejlighed  talt 
med  en  præst  fra  en  lokal  kirke  og 
var  blevet  indbudt  til  at  blive  med- 
lem. Det  havde  han  dog  nægtet  og 
havde  irriteret  præsten  ved  at  sige, 
at  hans  prædikener  kun  var  fine 
ord  og  ikke  stemte  overens  med 
skrifterne.  Det  var  flere  år  siden  nu, 
og  der  var  ikke  kommet  yderligere 
indbydelser. 

En  tragedie  havde  ramt  ham,  da 
hans  elskede  hustru  efter  blot  to  års 
ægteskab  var  død  i  barselseng.  På 
en  eller  anden  måde  kunne  han  ikke 
få  sig  selv  til  at  tro,  at  han  og  Gwey- 


neth,  som  han  holdt  så  meget  af, 
aldrig  mere  skulle  ses. 
Den  bestemte  aften,  da  han  sad  ved 
arnen  og  læste  i  sin  Bibel,  lød  der  en 
banken  på  døren.  Da  han  åbnede 
den,  stod  der  to  unge  mænd  foran 
ham.  Endnu  før  han  nåede  at  spørge, 
hvad  de  ønskede,  sagde  den  ene  af 
dem:  „Vi  er  missionærer  for  Jesu 
Kristi  Kirke  af  Sidste  Dages  Hellige. 
Vi  vil  gerne  have  lov  til  at  fortælle 
om  vores  kirke  og  lære." 
Emry  Davis  var  lige  ved  at  lukke 
døren  i  for  dem,  idet  han  tænkte 
som  så:  „Deres  prædiken  er  nok 
bare  lige  så  fine  ord,"  men  så  så  han 
nærmere  på  de  unge  mænd.  Der  var 
noget  anderledes  ved  dem,  som  han 
ikke  straks  kunne  forstå,  hvad  var. 
Men  i  deres  ansigter  så  han  sand- 
hed, oprigtighed  og  mod. 
Stik  imod  sin  stædige  wallisiske  op- 
dragelse hørte  han  sig  selv  sige: 
„Kom  indenfor."  Mens  flammerne  fra 
ilden  afspejledes  i  deres  ansigter, 
fortalte  de  to  unge  mænd  ham  en 
historie,  der  fik  Bibelen  til  at  blive 
levende.  Hvad  han  først  havde  troet 
blot  ville  blive  flere  fine  ord,  var 
noget,  der  kom  til  at  indvirke  på  hele 
hans  væsen.  Ved  midnatstid  forlod 
de  unge  mænd  ham  med  indbydelse 
til  at  vende  tilbage. 
Nogle  få  aftener  senere  kom  de  til- 

bage  og  fortsatte  den  evangeliske 
diskussion.  Og  så  kom  der  fortryl- 
lende aftener,  hvor  hans  hjertes  bøn- 
ner blev  besvaret,  Missionærerne 
forklarede  ham  loven  om  evigt  ægte- 
skab, at  han  og  hans  afdøde  hustru 
kunne  genforenes  gennem  antagelse 
og  efterlevelse  af  evangeliets  for- 
kyndelse og  ved  at  blive  beseglet  i 
Herrens  tempel. 

Selve  hans  inderste  syntes  at  kom- 
me til  live,  og  han  vidste,  at  han 
havde  fundet  sandheden.  Men  der 
var  dog  én  ting,  han  måtte  over- 
vinde, før  han  kunne  blive  døbt:  han 
elskede  sin  tobak.  Øllet  på  kroen 
ville  ikke  blive  noget  problem,  men  i 

årenes  løb  havde  han  samlet  sig  en 
hel  lille  samling  af  piber.  Der  var 
både  bruyere-piber  og  ler-piber  og 
piber  fra  forskellige  lande.  De  var 
blevet  til  en  del  af  hans  liv. 
Han  havde  bedt  om  at  måtte  blive 
døbt,  men  nu  spekulerede  han  på,  om 
han  havde  mod  nok  til  at  overvinde 
den  del  af  sit  liv.  Piberne  var  an- 
bragt i  et  glasskab,  som  stod  på 
kaminhylden.  Og  dér  kikkede  de  ned 
på  ham  som  et  afgudsbillede,  der 
søgte  tilbedelse. 

Den  aften  knælede  han  ved  siden  af 
sin  seng  og  bad  om  et  svar.  Da  mor- 


genen kom  med  lyset  skinnende  over 
de  wallisiske  bjerge,  kom  også  sva- 
ret til  ham.  Herren  havde  gennem  sin 
profet  sagt,  at  tobak  ikke  er  godt  for 
mennesket,  og  at  Guds  Ånd  ikke  kan 
dvæle  i  urene  tabernakler. 
Den    næste    søndag    indbød    Emrys 
Davis   efter   nadvermødet   sin   grens 
medlemmer  til  at  besøge  ham  hjem- 
me. Han  havde  lavet  wallisisk  kage 
og  lemonade,  og  efter  at  forfrisknin- 
gerne var  blevet  serveret,   bad   han 
om  sine  gæsters  opmærksomhed. 
„I   nogen  tid,"   sagde  han,   „har  jeg 
stået  over  for  et  vanskeligt  problem; 
men  da  vi  i  aften  sang  afslutnings- 
salmen,    kom    løsningen    til    mig.    Vi 
sang:    „Ofre  nedkalder  himlens  vel- 
signelser." Og  så  forklarede  han  pro- 
blemet med  piberne. 
Da  han  var  færdig,  rakte  han  op  mod 
kaminhylden  og  tog  skabet  med  pi- 
berne.  En  for  en   kastede  han  dem 
ind  i  ilden  og  betragtede  dem,  mens 
de  blev  ædt  af  flammerne. 
Omkring  ham  stod  missionærerne  og 
bag    ham    grenens    medlemmer.    Og 
udenfor  blev   luften   krydret  af   duf- 
tene fra  de  brændende,  fine  piber  — 
men  indenfor  dvælede  Guds  Ånd. 


11 


JOSEPH  SMITHS 
LlÆGE 


LeRoy  S.  Wirthlin 


Kirkens  medlemmer  har  altid  været 
begejstret  for  historien  om  den  otte- 
årige Joseph  Smiths  mod,  dengang 
da  hans  ben  blev  betændt,  og  det 
syntes  som  om  den  eneste  løsning 
var,  at  benet  skulle  amputeres.  Vi 
husker  hans  villighed  til  at  udholde 
smerten  ved  en  alternativ  operation, 
når  blot  han  kunne  få  lov  til  at  holde 


fast  i  sin  fars  arm,  istedet  for  at  blive 
bedøvet  med  alkohol.  Som  læge  har 
jeg  altid  spekuleret  over  Joseph 
Smiths  operation  og  især  over  Jo- 
seph Smiths  læger,  der  med  held 
gennemførte  den. 

Det  var  dog  i  1813  og  i  den  mest 
øde  del  af  staten  New  Hampshire. 
Betændelsen    i    Josephs   ben    (oste- 

omyelitis)  opstod  efter  en  epidemi  af 
tyfus,  som  angreb  alle  børnene  i 
Smith-familien.  Dengang  og  lige  til 
opdagelsen  af  antibiotika  i  vort  år- 
hundrede, var  benmarvsbetændelse 
en  meget  alvorlig  sag.  Lige  siden 
Hippokarates'  dage  i  oldtidens  Græ- 
kenland har  standardbehandlingen 
været  en  meget  enkel  anvendelse  af 
grødomslag  og  plastre  på  det  an- 
grebne sted.  Det  havde  kun  liden 
virkning:  når  der  forekommer  infek- 
tion i  knoglen,  vil  store  stykker  af 
knoglen  dø,  og  legemet,  der  udvikler 
nyt  knoglemateriale,  omkredser  det 
døde  materiale  med  et  nyt,  levende 
lag.  Uvægerligt  vil  den  døde  knogle 
udskilles  og  placeres  midt  i  den 
tomme  hulning,  hvor  den  bestandigt 
vil  udskille  væske  og  sprede  betæn- 
delsen til  andre  dele  af  kroppen, 
hvorefter  døden  vil  indtræffe.  Sæd- 
vanligvis vil  det  i  de  senere  stadier 
være  nødvendigt  at  amputere  benet. 
I  1874  blev  operationsteknikken,  med 
det  formål  at  fjerne  de  døde  dele  og 
gøre  afsondring  af  væske  mulig, 
beskrevet  og  almindeligt  anerkendt. 
Den  form  for  operation,  kendt  som 
sequestrectomy,  blev  standard  pro- 
cedure efter  den  første  verdenskrig. 
Men  det  var  et  århundrede  senere. 
Her  er  imidlertid  Lucy  Mack  Smiths 
beskrivelse  af  operationen  i  1813: 
„Lægerne  begyndte  at  opere  ved  at 
bore  ind  i  hans  knogle,  først  på  den 
side,  hvor  det  var  angrebet,  og  der- 
efter på  den  anden  side,  hvorefter  de 
brækkede  et  stykke  af  med  et  par 
pincetter.  På  den  måde  tog  de  store 
stykker  knogle  væk." 
Hvad  Lucy  Smith  her  har  beskrevet, 
er  den  teknik,  der  blev  kendt  i  1874! 
Hvordan  var  en  sådan  kirurgisk  be- 
drift mulig  treds  år  før  sin  tid  i  det 
ganske  lille  samfund,  der  kaldtes 
Lebanon  i  staten  New  Hampshire? 


Svaret  er  et,  som  sidste  dages  hel- 
lige næppe  vil  kalde  tilfældig.  I  en 
lidet  kendt  note  til  Manuscript  History 
of  the  Church  har  Joseph  Smith 
nævnt  sine  læger  ved  navn:  „Smith, 
Stone  og  Perkins"  fra  Dartmouth 
Medical  School  i  Hanover,  New 
Hampshire,  8  km  fra  familien  Smiths 
hjem. 

Disse  læger  var  ikke  af  den  almin- 
delige, dårligt  uddannede  slags 
landsbylæger,  som  dengang  fandtes. 
Nathan  Smith,  der  var  udgået  fra 
Harvard  i  Cambridge  i  staten  Massa- 
chusetts og  stifter  af  Dartmouth  Me- 
dical School  og  senere  stifter  af 
yderligere  tre  sådanne  læge-lære- 
anstalter  i  New  England,  var  også 
præsident  for  New  Hampshires  læge- 
selskab og  havde,  før  han  behand- 
lede Joseph  Smith,  påtaget  sig 
hvervet  som  den  første  professor  i 
medicin  og  kirurgi  ved  Yale  lærean- 
stalt i  New  Haven,  Connecticut.  Men 
han  havde  udsat  sin  flytning  til  New 
Haven,  for  at  han  kunne  fortsætte 
behandlingen  af  ofrene  for  tyfus- 
epidemien i  1813  egnen  omkring 
Hanover,  New  Hampshire. 
Cyrus  Perkins  var  Nathan  Smiths 
tidligere  elev  og  udgået  fra  Dart- 
mouth. Perkins  var  senere  vendt  til- 
bage til  egnen  for  at  blive  professor 
i  anatomi  og  for  at  arbejde  sammen 
med  sin  tidligere  lærer  i  lægepraksis. 
Stone  var  sandsynligvis  også  en  tid- 
ligere elev  af  Smith.  En  gennemgang 
af  listerne  over  tidligere  elever  i 
Dartmouth  Medical  School  viser,  at 
der  var  adskillige  med  navnet  Stone. 
Endnu  mere  bemærkelsesværdigt  er 
det,  at  Nathan  Smith  var  en  af  det 
unge  Amerikas  største  læger,  og  at 
han  på  egen  hånd  havde  udviklet  en 
operationsteknik  for  osteomyelitis  så 
tidligt  som  i  1798,  som  han  offent- 
liggjorde  i   1827,    men   at   den   ikke 

blev  brugt  i  mere  end  to  generatio- 
ner. Med  andre  ord  var  han,  der  var 
generationer  forud  for  sin  tid,  det 
eneste  menneske  i  Amerika,  som 
kunne  have  reddet  Joseph  Smiths 
ben. 

Uden  universitetsuddannelse  begynd- 
te Nathan  Smith  at  uddanne  sig  selv 
til  landsbylæge  i  3  år,  hvorefter  han 
påbegyndte  sin  egen  praksis  i  Cor- 
nish  i  staten  New  Hampshire.  Util- 
freds med  sin  uddannelse,  søgte  han 
ind  på  det  nyligt  oprettede  læge- 
studium ved  Harvard  i  Cambridge 
kun  3  år  efter.  Han  blev  dette  univer- 
sitets femte  kandidat,  der  tog  læge- 
eksamen. Herefter  vendte  han  til- 
bage til  sin  landsbypraksis  i  1790. 
Og  nu  følte  han  det  som  sin  mission 
at  hæve  lægestandarden  og  effek- 
tiviteten hos  sine  lægekolleger.  Han 
overtalte  Dartmouth-kollegiets  ledere 
til  at  oprette  et  lægestudium  og  til- 
bragte et  år  i  Edinburg  i  Skotland, 
hvor  han  samlede  udstyr,  bøger  og 
klinisk  erfaring.  Hans  første  forelæs- 
ning i  1797  var  begyndelsen  til  Dart- 
mouth's  lægekollegium. 
I  13  år  underviste  han  alene  i  ana- 
tomi, kemi,  kirurgi,  lægemidler  samt 
teori  og  praksis  i  medicin,  indtil  han 
i  1810  fik  bevilget  hjælp  fra  Perkins. 
Ingen  af  dem  fik  løn  for  undervis- 
ningen: undervisningshonorar  og  de- 
res fælles  lægepraksis  udgjorde  de- 
res indtægt.  Da  Smith  havde  uddan- 
net mange  af  lægerne  i  det  nordlige 
New  England,  blev  han  ofte  konsul- 
teret i  vanskelige  tilfælde,  hvilket 
betød  lange  rejser,  ofte  op  til  mere 
end  150  km  på  hesteryg  ad  primitive 
veje.  Rutinemæssigt  indbød  han  mel- 
lem 10  og  20  af  sine  lægestude- 
rende elever  til  at  tage  med  på  disse 
ture  som  en  del  af  deres  uddannelse. 
Dette  mønster  brugtes  også  i  Joseph 
Smiths   tilfælde.    Efter   at   dr.   Stone 


uden  succes  havde  udført  to  ope- 
rationer på  Joseph  Smiths  syge  ben, 
insisterede  hans  mor,  at  endnu  en 
operation  blev  udført  og  krævede,  at 
drengen  blev  tilset  af  et  „råd  af 
kirurger".  Nathan  Smith,  hans  med- 
arbejder Cyrus  Perkins  og  læge- 
studerende fra  Dartmouth  kom  for  at 
foretage  det  nødvendige  indgreb. 
Først  blev  en  amputation  foreslået. 
Lucy  Mack  Smith  bad  i  stedet  om,  at 
det  blev  forsøgt  ved  operation  at 
fjerne  de  angrebne  dele  af  knoglen. 
Hendes  beskrivelse  af  proceduren  er 
nøjagtig  og  svarer  til  beskrivelsen  af 
operationen,  der  findes  i  stedets 
tidlige  lægestuderendes  notatbøger. 
Operationen  lykkedes,  og  Josephs 
sår  heledes.  Den  kendsgerning,  at  et 
sår  efter  en  åben  knogle-operation 
heledes  så  villigt,  er  virkelig  miraku- 
løs; men  Nathan  Smith  havde  opnået 
en  række  usædvanligt  gode  resul- 
tater. Han  anbefalede  aldrig  ampu- 
tation efter  sine  operationer.  Joseph 
brugte  krykker  i  3  år,  men  hans  liv 
og  hans  ben  blev  sparet. 
Efter  operationen  og  epidemien  for- 
lod Nathan  Smith  og  Joseph  Smith 
New  Hampshire  -  Nathan  Smith  for 
at  blive  professor  ved  Yale  Medical 
School  og  Joseph  Smith  for  at  vende 
tilbage  til  Vermont,  hvor  han  blev  i 
3  år,  før  han  flyttede  til  Palmyra  i 
staten  New  York,  hvor  han  senere 
påbegyndte  sin  store  gerning. 
Det  er  vanskeligt  at  tro  på,  at  det  var 
et  tilfælde  —  en  dreng,  der  var  stærk 
nok  til  at  nægte  en  amputation  til 
trods  for  to  fejlslagne  operationer; 
en  mor,  der  forlangte  en  forsøgs- 
mæssig procedure  uden  at  vide,  at 
Nathan  Smith  var  den  eneste  læge 
i  USA,  som  havde  god  erfaring  med 
at  behandle  osteomyelitis;  og  den 
udramatiske  forening  af  den  rette 
mand  og  det  rette  tidspunkt. 

„Jeg  har  aldrig  set  Mpr  og  Far  så 
glade  som  den  dag,  da  vi  som  en 
familie  sammen  gik  gennem  templet. 
Vi  knælede  allesammen  omkring  al- 
teret og  holdt  hinandens  hænder,  og 
vi  tænkte:  .Minsandten  om  ikke  dette 
er  det  dejligste,  der  kunne  ske!  Vi 
er  for  evigt  en  familie.'  " 
„Den  dag,  vi  blev  beseglet  i  templet, 
var  den  dag,  da  jeg  virkelig  blev 
forelsket  i  min  mand." 
„Den  dag,  vi  tog  til  templet  og  blev 


beseglet  for  tid  og  al  evighed,  var 
virkelig  den  mest  vidunderlige  dag  i 
vort  liv,  én,  som  vi  altid  vil  mindes 
med  glæde." 

„Lige  fra  det  øjeblik,  da  vi  gik  ind  i 
den  hellige  bygning  for  at  blive  be- 
seglet til  hinanden,  var  følelserne  af 
fred  og  ro  helt  overvældende.  Aldrig 
før  havde  vi  følt  os  så  forenede  med 
hinanden  og  med  vor  himmelske 
Fader." 
Hvert  år  bliver  mange  helliges  drøm- 

me  opfyldt:  Sammen  med  deres 
hustru  eller  mand,  med  hvem  de 
allerede  er  gift  for  tid,  bliver  de  i 
templet  beseglet  for  al  tid  og  evig- 
hed. Nogle  af  dem  er  medlemmer, 
som  egentlig  aldrig  har  været  rigtigt 
aktive.  Nogle  af  dem  er  blevet  gift 
med  tidligere  ikke-medlemmer.  Nog- 
le er  i  årevis  blevet  holdt  tilbage  af 
en  eller  anden  dårlig  vane. 
Hvordan  udvikler  de  sig  fra  at  være 
ikke-medlemmer  eller  passive  med- 
lemmer eller  kommer  ud  af  en  dårlig 
vane,  så  de  kan  få  del  i  den  glæde, 
der  findes  i  templet? 
„For  nogle  få  år  siden,"  siger  et 
medlem,  „mente  jeg  ikke,  der  var 
noget  mere  interessant  end  at  spille 
billiard,  drikke  og  ryge  sammen  med 
kammeraterne  og  gå  meget  ud.  Nu 
kan  jeg  ikke  begribe,  hvordan  og 
hvorfor  jeg  gjorde  alt  det.  Da  vi 
flyttede  til  Texas,  gik  det  ligesådan. 
Jeg  gik  ikke  meget  i  kirke,  og  jeg 
interesserede  mig  ikke  for  religion. 
Så  gik  min  kone  til  vores  biskop  og 
bad  ham  hjælpe.  Han  gik  naturligvis 
til  ældsternes  kvorumspræsident, 
som  knælede  i  bøn  og  derefter  be- 
stemte sig  til  selv  at  blive  vores 
hjemmelærer.  Og  så  skete  der  noget 
mærkeligt.  Da  han  besøgte  os  første 
gang,  lod  jeg  ham  komme  ind  —  af 
en  eller  anden  årsag,  for  jeg  havde 
ellers  aldrig  vill  lade  hjemmelærere 
komme  indenfor.  Han  snakkede  som 
en  ven  og  som  en,  der  var  interesse- 
ret i  mig.  Han  spurgte,  om  jeg  var 
interesseret  i  sport;  og  det  var  godt, 
for  jeg  elskede  sport.  Han  fortalte, 
at  de  spillede  basketball  og  bad  mig 
være  med  på  holdet.  Jeg  var  glad 
for  at  gøre  det.  At  træffe  de  gode 
mænd  på  holdet  fik  mig  til  at  føle, 
at  jeg  var  mellem  venner  på  en  helt 
anden  måde  end  dem,  som  jeg  hav- 
de rundt  omkring  på  værtshusene." 


Men  denne  bror  kom  stadig  ikke  i 
kirken:  „Hver  måned  indbød  hjem- 
melærerne ham  til  at  komme,  og 
„hver  måned  fandt  jeg  på  en  und- 
skyldning. Jeg  var  bange  for  at  tage 
det  afgørende  skridt.  Men  præsiden- 
ten fik  mig  aldrig  til  at  føle  mig  dår- 
ligt tilpas  eller  skamfuld  over  mine 
undskyldninger;  jeg  var  altid  lykkelig 
og  tilfreds,  når  han  var  hjemme  hos 
os.  Og  så  døde  min  far.  Jeg  forstod 
pludselig,  at  jeg  hele  livet  havde 
skuffet  ham,  og  lovede  mig  selv,  at 
jeg  aldrig  mere  ville  skuffe  ham  og 
min  mor.  Den  følgende  søndag  gik 
jeg  for  første  gang  i  kirke  i  Houston. 
Folk  accepterede  mig,  fuldstændig 
som  om  jeg  aldrig  havde  været 
passiv." 

Derfra  var  det  kun  et  spørgsmål  om 
at  fortsætte  på  den  nyligt  fundne  vej 
til  at  nå  templet  sammen  med  hans 
kone  og  deres  børn. 
Mange  menneskers  tilværelse  for- 
andres stille  og  langsomt,  når  de 
mærker  andres  kærlighed,  mens  de 
kæmper  med  omvendelse. 
I  1972  blev  et  ægtepar  og  deres  seks 
børn  beseglet  i  templet.  „Jeg  har 
aldrig  set  min  far  og  mor  så  lykke- 
lige, som  den  dag  vi  gik  sammen  ind 
i  templet  som  en  familie.  Den  glæ- 
dens dag  var  kulminationen  af  mere 
end  20  års  indsats,"  fortalte  en  dat- 
ter. Hustruen  forklarede:  „Jeg  vok- 
sede op  i  en  stærk  SDH-familie  men 
giftede  mig  med  et  ikke-medlem 
fordi  jeg  troede,  at  jeg  kunne  om- 
vende ham.  Han  sluttede  sig  til  kir- 
ken i  1953,  men  jeg  fandt  snart  ud 
af,  at  han  kun  havde  gjordt  det  for 
at  slippe  for  mit  evindelige  plageri. 
Han  begyndte  endog  efter  dåben  at 
ryge  og  drikke,  og  det  havde  han 
aldrig  gjort  før.  Jeg  tror  nok,  jeg  i 
de  år  plagede  ham  forfærdeligt. 
Selvretfærdigt  tog  jeg  børnene  med  i 

kirke,  hvorefter  jeg,  når  vi  kom  hjem, 
skændtes  med  ham,  fordi  han  ikke 
var  gået  med." 

Hvad  forårsagede  så  den  endelige 
forandring?  „Jeg  bad  så  stærkt  de 
år,  at  jeg  aldrig  tog  mig  tid  til  at  lytte 
efter  Herrens  svar.  Og  når  jeg  en- 
delig hørte  efter,  ignorerede  jeg  det. 
Men  tilsidst  var  jeg  så  desperat,  at 
jeg  følte,  at  jeg  ikke  havde  anden 
udvej  end  at  gøre  det  på  Herrens 
måde:  „Du  må  få  ham  med  ved  at 
elske  ham,"  hviskede  Ånden  til  mig. 
„Lad  ham  selv  sætte  tempoet."  Så 
endelig  gjorde  jeg  det,  og  inden 
længe  var  vi  i  templet." 
På  samme  tid  rakte  Herren  ud  efter 
denne  mand  på  andre  måder.  Hans 
kolleger  på  arbejdet  var  begyndt  at 
gøre  nar  ad  Joseph  Smith,  og  han 
følte,  at  han  måtte  blive  klar  over, 
om  det,  de  sagde,  var  sandt.  Hvis 
det  var  det,  ville  han  forlade  kirken. 
„Jeg  begyndte  at  læse  Mormons 
Bog.  Jeg  havde  aldrig  før  gjort  mig 
umage  for  at  forstå  den.  Det  blev  en 
vidunderlig  oplevelse.  Og  jeg  lærte, 
hvordan  jeg  skulle  forsvare  kirken 
over  for  kammeraterne  på  arbejdet, 
og  at  den  virkelig  kunne  forsvares. 
Jeg  blev,  så  jeg  ligefrem  længtes 
efter  at  kende  sandheden.  Jeg  kom 
tilbage  til  kirken.  Og  hele  tiden  for- 
bløffedes jeg  over  den  stilfærdige 
støtte,  min  kone  gav  mig.  I  stedet 
for  at  plage,  i  stedet  for  at  sige:  „Det 
var  jo  det,  jeg  sagde,"  sådan  som 
hun  engang  ville  have  gjort  det,  når 
jeg  begyndte  at  komme  tilbage,  tog 
hun  ganske  enkelt  min  hånd  og 
sagde,  at  hun  ønskede  at  hjælpe 
mig  med  at  gøre  det,  som  ville  gøre 
mig  lykkeligst." 

Studium  og  deltagelse  i  kirkens 
møder  —  og  endog  et  velovervejet 
vidnesbyrd  fastesøndag  —  efterfulg- 
tes af  en  gennemgang  af  missionær- 


lektierne, opgivelse  af  drikkevanen 
og  en  vanskelig  kamp  for  at  opgive 
rygningen.  „Jeg  troede,  det  ville 
være  let  for  mig  at  holde  op  med  at 
ryge,  selvom  jeg  havde  røget  i  syv 
år  -  fordi  jeg  almindeligvis  er  tem- 
melig viljestærk.  Men  jeg  prøvede 
og  prøvede  igen  at  holde  op,  men 
jeg  kunne  ikke.  Hver  gang  jeg  be- 
stemt havde  lovet  mig  selv  at  holde 
op,  skete  der  et  eller  andet,  og 
pludselig  fandt  jeg  mig  selv  påny 
med  en  cigaret  i  hånden  og  pustede 
røg  ud  af  munden.  Jeg  havde  hørt 
historier  om,  hvordan  Herren  havde 
taget  trangen  bort  fra  folk,  som  søg- 
te ham  i  bøn  derom,  men  det  hjalp 
ikke  mig.  Måske  var  min  tro  ikke 
stærk  nok,  eller  måske  ønskede 
han,  at  jeg  skulle  vokse  yderligere 
gennem  kampen.  Jeg  vidste  bare,  at 
jeg  ikke  kunne  holde  op.  Tilsidst  gik 
jeg  alligevel  til  Herren  i  bøn  idet  jeg 
lovede,  at  jeg  aldrig  mere  ville  ryge, 
ligegyldigt  hvor  vanskeligt  det  måtte 
blive.  Det  var  ikke  let  —  ja,  selv  nu 
har  jeg  en  stærk  lyst  til  at  ryge,  når 
jeg  lugter  tobak  —  men  fra  det  øje- 
blik og  til  nu  har  jeg  aldrig  brudt 
min  pagt." 

„Jeg  tror  ikke,  at  dette  ville  være 
sket,  hvis  vi  havde  lagt  en  plan. 
Vores  hjemmelærer  lærte  os,  at  det 
bedste  vi  kunne  gøre,  var  at  sætte 
bestemte  mål  for,  hvad  vi  måtte  gøre 
i  tilværelsen,  før  vi  kunne  komme  til 
templet,  og  derefter  naturligvis  at 
nå  disse  mål  til  den  bestemte  tid. 
Først  besluttede  vi  os  til,  at  vi  ville 
gå  til  alle  vore  møder.  Det  var  vans- 
keligt for  mig,  fordi  jeg  arbejdede 
om  aftenen  og  natten,  og  præste- 
dømmets møde  begyndte  henved  en 
time  efter  min  sengetid.  Men  jeg  gik 
alligevel.  For  det  andet  måtte  jeg 
begynde  at  efterleve  visdomsordet; 
for  det  tredje  måtte  vi  betale  tiende, 

og  så  videre.  Disse  målsætninger 
blev  afgørende.  De  gav  os  en  sidste 
frist,  inden  hvilken  vi  måtte  udføre 
hvert  enkelt  skridt  og  en  sidste  dag 
for,  hvornår  vi  ønskede  at  komme  i 
templet.  Det  var  den  eneste  måde, 
der  ville  være  effektiv  for  os." 
Et  ægtepar  i  England  fik  indbydelse 
til  et  særligt  seminar  for  dem,  som 
aldrig  havde  været  i  templet.  „Hver 
uge  hørte  vi  vidnesbyrd  fra  mange 
mennesker,  som  var  blevet  velsignet 
ved  at  holde  Herrens  befalinger,  og 
fra  mennesker,  som  havde  måttet 
forandre  deres  levevis  for  at  kunne 
komme  til  templet.  Det  hjalp  os  vir- 
kelig. Og  vi  fik  hver  gang  et  nyt  pro- 
jekt af  evangelisk  art,  som  vi  skulle 
arbejde  på  den  kommende  uge."  Da 
seminaret  var  overstået,  følt  de  sig 
beredt  til  at  rejse  til  templet  og 
kunne  underkaste  sig  de  nødven- 
dige interviews.  „Den  9.  november 
1973  var  vi  i  stand  til  at  modtage 
vore  begavelser  og  blev  beseglet  til 
vore  børn,  Jon  og  Jamey,  for  tid  og 
evighed.  Det  var  virkelig  den  mest 
vidunderlige  dag  i  vort  liv." 
En  anden  søster  fortæller,  hvordan 
hendes  familie  endelig  blev  i  stand 
til  at  rejse  til  templet:  „Måske  var 
den  væsentligste  grund  til,  at  jeg 
blev  passiv  i  kirken,  at  jeg  ikke  efter- 
levede visdomsordet,  og  jeg  altid 
følte  mig  skyldig  og  uværdig,  når  jeg 
kom  sammen  med  medlemmer,  der 
opfyldte  deres  forpligtelser.  Så  blev 
min  mand  forflyttet  til  en  anden  stat, 
og  hjemmelærerne  fandt  os.  Det  var 
bror  Fakatou  og  bror  Marcek.  Der 
var  én  ting  ved  dem,  der  slog  mig, 
og  det  var,  at  de  ikke  gjorde  meget 
ud  af,  at  jeg  ikke  efterlevede  vis- 
domsordet, men  i  stedet  for  disku- 
terede andre  faser  af  evangeliet  med 
os.  Efterhånden  som  deres  besøg 
fortsatte,  blev  deres  interesse  for  og 


kærlighed  til  os  mere  og  mere  klar, 
og  vi  mindedes  dengang,  da  alting 
var  meget  bedre.  Bror  Marcek  hen- 
tede vore  to  piger,  for  at  de  kunne 
se  de  kaniner,  han  avlede.  Søster 
Fakatou  ringede  mig  op,  og  vi  kunne 
snakke  som  gamle  veninder.  Ja,  hele 
wardet  syntes  at  interessere  sig  for 
os,  selv  om  vi  aldrig  gik  i  kirke.  De 
hjemmelærere  og  vore  nye  venner 
i  wardet  var  årsag  til,  at  vi  kunne 
begynde  at  efterleve  visdomsordet 
og  de  andre  af  Herrens  befalinger, 
og  endelig  komme  til  templet.  Vi  så, 
hvor  lykkelige  de  var  for  at  gøre  det 
rigtige  og  vidste,  at  vi  også  kunne. 
Den  dag,  vi  blev  beseglede,  var  den 
lykkeligste  i  vort  liv." 
Vidnesbyrd  som  disse  er  utallige,  og 
de  omstændigheder,  de  beskriver,  er 
ligeså  afvekslende  som  de  involve- 
rede mennesker.  Men  derer  én  følelse, 
som  alle  deler,  der  har  haft  den  op- 
levelse sammen  at  berede  sig  til 
templet.  „Det  var  ikke  nær  så  vans- 
keligt, som  vi  troede,  det  ville  være," 
siger  et  par  fra  Canada.  „Vi  troede 
ikke,  vi  nogen  sinde  ville  klare  det  — 
men  det  var,  før  vi  virkelig  havde 
vurderet  os  selv  for  at  se,  hvilke 
forandringer  vi  måtte  gøre."  Mange 
synes  at  mene,  at  et  menneske  skal 
være  fuldkommen  for  at  kunne  rejse 
til  templet.  Men  de,  som  i  oprigtighed 
bereder  sig  til  disse  velsignelser, 
lærer,  at  et  menneske  aldrig  kan 
gøre  sig  håb  om  at  blive  fuldkom- 
men uden  templet.  Begavelsen  og 
beseglingen  gives  de  hellige,  som 
opfylder  visse  krav,  for  at  hjælpe 
dem  til  yderligere  at  forbedre  sig. 
Listen  over  krav,  der  må  opfyldes,  er 
ikke  lang,  men  den  forekommer 
sommetider  formidabel  for  dem,  som 
ikke  rigtigt  har  betragtet  den  ud  fra 
forståelse  af,  hvad  de  må  gøre  for 
at  kvalificere  sig.  For  at  komme  ind 

Barnestjernen 
1 1  /1978 


Jeger 

Guds 
kære  barn 


Ældste  Robert  D.  Hales 
af  de  halvfjerds'  første  Kvorum 


Det  er  et  virkeligt  pri- 
vilegium   for    mig    at 
skrive   til    børn,   som 
læser     Den     danske 
Stjerne  og  at  fortælle 
dem    om    en    spæn- 
dende og  vigtig  evangelisk  kends- 
gerning —  en,  som  vi  allesammen 
bør  forstå  og  huske  hele  livet  igen- 
nem. 

Den  kendsgerning  findes  i  ordene 
i  sangen  „Jeg  er  Guds  kære  barn" 
(Syng  med  mig  nr.  B-76)  og  er 
skrevet  af  søster  Naomi  W.  Ran- 
dall og  sat  til  musik  af  Mildred 
Pettit.  Den  kendsgerning,  at  en- 
hver af  os  er  et  Guds  barn,  er  ikke 
noget  alle  ved.  Vi  kommer  til  at 
forstå  dette  og  alle  andre  af  evan- 
geliets principper  ved  at  studere 
skrifterne  og  ved  at  lytte  til  vore 
profeter. 

I  Den  kostelige  Perle  ser  vi,  at 
længe  førend  vi  kom  til  denne 
jord,  boede  vi  som  åndelige  børn 


sammen  med  vor  Fader  i  himlen, 
hvor  der  blev  holdt  et  stort  råd. 
Vi  fik  at  vide  dengang,  at  vor  him- 
melske Fader  ville  gøre  det  muligt 
for  vore  ånder  at  komme  til  jorden 
for  at  få  fysiske  eller  dødelige 
legemer.  Her  ville  vi  få  erfaringer  og 
prøvelser;  men  fordi  han  elsker 
os  så  meget,  ville  han  gøre  det 
muligt  for  os  at  vende  tilbage  og 
igen  leve  sammen  med  ham.  Alle 
vor  himmelske  Fader  børn  var  der. 
Vi  var  så  glade  over  vor  Faders  plan 
at  vi  „råbte  af  glæde"  (Job  38:7). 

Men  vi  måtte  være  med  til  at  af- 
gøre, hvem  af  hans  åndelige  børn, 
der  skulle  vælges  til  at  komme  til 
jorden  og  udføre  den  plan. 

Lucifer  var  af  vor  himmelske 
Faders  mest  strålende,  åndelige 
børn.  Han  bad  om  at  måtte  blive 
sendt  til  jorden,  hvor  han  ville 
tvinge  os  alle  til  at  vende  tilbage 
til   Faderens  nærvær,   uden  at  vi 

selv  skulle  afgøre,  om  vi  ønskede 
eller  ikke  ønskede  at  gøre  det 
rette. 

Lucifer  var  forfængelig  og  meget 
selvisk,  for  han  ønskede  al  ære  og 
herlighed  for  at  gennemføre  vor 
himmelske  Faders  plan.  Da  hans 
forslag  blev  forkastet,  blev  Lucifer 
vred  og  oprørsk.  Han  og  en  tre- 
diedel  af  ånderne,  som  valgte  at 
følge  ham,  blev  kastet  ud  fra  him- 
melen. Lucifer,  hvis  navn  betyder 
„den  skinnende",  fik  at  vide,  at 
han  fra  nu  af  ville  blive  kendt  som 
Satan  eller  djævelen. 
Satan  og  hans  tilhængere  fik  lov 
at  komme  til  jorden  for  at  friste 
os  og  prøve  på  at  få  os  til  at  gøre 
det  forkerte,  men  ingen  af  dem 
fik  kødelige  legemer.  De  er  mi- 
sundelige på  vores  og  gør  alt, 
hvad  de  kan,  for  at  forhindre  os  i 
at  komme  tilbage  til  vor  himmelske 
Faders  nærvær. 

Jesus,  Gud  Faderens  ældste  Søn, 
tilbød  at  udføre  den  plan,  som  var 
blevet  brugt  i  mange  verdener  før 
vores,  og  som  ville  tillade  os  at 
bruge  vor  handlefrihed  eller  mulig- 


heden for  selv  at  vælge,  hvordan 
vi  ønsker  at  leve.  Da  Jesus,  vores 
ældre  bror,  elsker  os,  ønskede 
han  at  påtage  sig  et  dødeligt 
legeme  ligesom  vores  for  at  vise 
os,  hvordan  man  lever  rigtigt.  Og 
så  indvilligede  han  i  at  ofre  sit  liv, 
for  at  vi  på  én  eller  anden  him- 
melsk måde  allesammen  kunne 
opnå  tilgivelse  for  vore  synder, 
hvis  vi  omvender  os  fra  dem  og 
vælger  at  leve  retskaffent  mens  vi 
er  her  på  jorden. 

Jesus  vidste  klogeligt,  at  somme- 
tider er  fristelserne  så  store,  at  vi 
vælger  at  gøre  det  forkerte.  Men 
efter  hans  plan  kan  vi  erkende 
vores  fejl,  omvende  os  og  blive 
tilgivet.  At  omvende  sig  betyder 
at  være  rigtig  ked  af  det,  at  for- 
andre eller  holde  op  med  det,  vi 
gør  forkert,  at  søge  tilgivelse,  og 
så  af  hele  vort  hjerte  at  forsøge  at 
leve  bedre. 

Som  ånder  forstod  vi  og  erkendte 
de  vidunderlige  velsignelser  ved 
at  få  fysiske  legemer  og  få  lov  til 
selv  at  vælge,  hvad  vi  vil  gøre. 
Vi  vidste  også,  at  hver  gang  vi 

vælger  at  gøre  det  rigtige,  ville  vi 
vokse  i  kundskab  og  udvikle  vores 
karakter  og  lederevner,  så  vi 
kunne  blive  fuldkomne,  ligesom 
vor  himmelske  Fader  er  fuldkom- 
men. 

Og  derfor  valgte  vi  at  følge  den 
måde,  Jesus  tilbød  at  udføre  vor 
himmelske  Faders  plan  på. 
Fordi  vi  ved,  at  enhver  af  os  er  et 
Guds  barn,  er  de  smukke  tanker, 
der  rummes  i  den  sang  ganske 
særligt  betydningsfulde.  Når  vi 
rigtigt  kommer  til  at  forstå  ordene 
„Jeg  er  Guds  kære  barn",  vokser 
vores  vidnesbyrd.  Og  så  må  vi 
håbe,  at  vi  i  højere  grad  bliver 
fast  besluttet  på  at  få  mod  til  at 
sige  „nej",  når  vi  fristes  til  at  gøre 
noget  forkert. 

Vor  Fader  i  himlen  elsker  os  mere 
inderligt,  end  vi  kan  forstå.  Han 
har  sagt,  at  han  „har  talt  sit  folk", 

og  at  enhver  af  os  er  betydnings- 
fuld for  ham.  Han  ønsker,  at  vi 
skal  vende  tilbage  til  ham  og  Je- 
sus. Han  ønsker,  at  vi  skal  kom- 
munikere med  ham  i  bøn,  at  for- 
tælle ham  om  vores  kærlighed  til 


ham  og  vise  vor  kærlighed  ved  at 
efterleve  hans  befalinger.  Gennem 
lydighed  kan  vi  i  højere  grad 
komme  til  at  ligne  ham  og  udvikle 
de  karakteregenskaber,  som  han 
ønsker,  at  hans  børn  skal  have. 
Jordelivet  er  et  vigtigt  skridt  i  vor 
udvikling,  hvor  vi  som  brødre  og 
søstre  kan  lære  at  kende  den 
glæde,  det  er  at  tjene  hinanden 
og  berede  os  til  evigt  liv  sammen. 
Adam  og  Eva  var  de  første  for- 
ældre på  jorden.  De  benyttede 
deres  handlefrihed  til  at  beslutte 
sig  til,  hvilke  love  de  ville  følge. 
De  valgte  at  blive  forældre  og  lade 
børn  komme  ind  i  deres  hjem, 
hvor  de  i  kærlighed  kunne  lære 
dem  evangeliet.  Jeres  forældre 
valgte  også  at  bringe  jer  og  jeres 
søskende  ind  i  verden,  så  også 
andre  af  vor  himmelske  Faders 
børn  kunne  komme  til  jorden. 
Vores  erindringer  om  den  førjor- 
diske tilværelse  (vort  liv  i  himlen 
som  åndelige  væsener)  er  glemt, 
når  vi  fødes  fysisk.  Imidlertid  kan 
Helligånden  bære  vidnesbyrd  for 
enhver  om,  at  vi  virkelig  er  Guds 


åndelige  børn  såvel  som  jordiske 
børn  af  vore  fædre  og  mødre.  Det 
gør  os  lykkelige  og  giver  mening 
i  tilværelsen  at  vide,  hvem  vi  er, 
hvad  vi  skal  gøre,  og  hvor  vi  er  på 
vej  hen. 

Vor  himmelske  Fader  planlagde, 
at  vores  venlige  og  kærlige  jor- 
diske forældre  også  kan  være 
sammen  med  os  i  himlen,  hvor  vi 
vil  leve  sammen  som  evige  fami- 
lier. Ligesom  vi  viser  kærlighed 
til  vor  himmelske  Fader  ved  at 
adlyde  hans  love  og  befalinger, 
ærer  vi  vore  jordiske  forældre  ved 
at  elske  og  adlyde  dem. 
For  at  kunne  vende  tilbage  til  vor 
himmelske  Faders  nærvær  må  vi 
bruge  vores  handlefrihed  til  altid 
at  vælge  det  rette.  Kun  gennem 
lydighed  mod  hans  befalinger  og 
ved  oprigtigt  at  fortryde  det,  hvis 
vi  gør  noget  galt,  er  det  muligt. 
Ved  at  lytte  til  og  acceptere  de 
råd  og  de  belæringer,  vi  får  af 
vore  forældre,  lærerne  i  primary 
og  søndagsskolen,  og  andre,  som 
holder  af  os,  kan  vi  blive  ledet  og 
vejledt  til  at  gøre  det,  der  er  rig- 
tigt. Selvom  det  ikke  er  muligt  for 
dem  altid  at  gå  ved  siden  af  os, 
kan  vi  mærke  deres  kærlighed  og 
bønner.  Deres  eneste  ønske  er,  at 
vi  skal  være  lykkelige.  De  ved  af 
erfaring,  at  det  ikke  er  muligt, 
medmindre  vi  lever  retskaffent. 
Vi  kan  også  få  vejledning  fra  Hel- 
ligånden hvis  vi  lever,  så  vi  er 
værdige  dertil.  Hver  uge  deltager 
vi  i  nadveren  for  at  den  kan  erin- 
dre os  om  Jesus  Kristus,  og  hvad 
han  gjorde  for  os.  Vi  har  fået  at 
vide,  at  hvis  vi  „holder  hans  be- 


falinger og  altid  erindrer  ham, 
vil  vi  altid  have  hans  Ånd  med  os. 
Med  Helligåndens  vejledning  kan 
vi  finde  tilbage  til  vor  himmelske 
Faders  nærvær. 

Da  „Jeg  er  Guds  kære  barn"  først 
blev  skrevet,  hed  det  i  en  af  linier- 
ne: „Lær  mig  alt  hvad  jeg  må  vide 
for  en  dag  at  komme  til  at  leve 
med  ham",  Men  søster  Randall 
forandrede  ordene  efter  forslag  af 
præsident  Kimball. 
For  adskillige  år  siden,  endnu  før 
Spencer  W.  Kimball  blev  præsi- 
dent for  kirken,  besøgte  han  en 
konference  i  Californien,  hvor  pri- 
mary-børn sang  den  sang.  Bagef- 
ter sagde  han  til  et  besøgende 
medlem  af  primarys  hovedbesty- 
relse: „Jeg  elsker  børnenes  sang, 
men  der  er  ét  ord,  der  generer 
mig.  Mon  søster  Randall  ville  have 
noget  imod,  hvis  vi  forandrer  det 
ord?" 

Forandringen  blev  foretaget,  for 
præsident  Kimball  havde  påpeget 
en  meget  betydningsfuld  sand- 
hed —  for  selvom  det  er  vigtigt  at 
lære  at  forstå,  hvad  der  er  rigtigt, 
er  det  endnu  vigtigere  at  gøre  det, 
der  er  rigtigt.  Kun  på  den  måde 
kan  vi  være  sikre  på  en  dag  at 
vende  tilbage  til  vor  Fader,  hans 
søn,  Jesus  Kristus,  og  vore  kære. 
Så  nu  hedder  det  i  sangen:  „Lær 
mig  hvad  jeg  gøre  må,  for  hjem 
til  ham  at  nå". 

Stor  glæde  kommer  til  os,  når  vi 
fuldtud  forstår  meningen  med 
ordene:  „Jeg  er  Guds  kære  barn". 


Fra  ven  til  ven 

Biskop  J.  Richard  Clarke 

Andenrådgiver    i    Det    præsiderende 
Biskopsråd 


En  af  de  interessanteste  muligheder 
jeg  har  haft,  siden  jeg  blev  medlem 
af  Det  præsiderende  Biskopråd,  har 
været  at  arbejde  med  kirkens  vel- 
færdsprogram.  Det  program  blev 
påbegyndt  i  1936,  da  Heber  J.  Grant 
var  kirkens  præsident,  og  er  nu  vok- 
set til  at  omfatte  mange  forskellige 
områder  af  vor  tilværelse. 
De  fleste  af  jer  ved  allerede,  at  vel- 
færdstjenesten  tager  sig  af  de  fattige 
og  trængende  og  hjælper  dem,  der 
ikke  har  så  meget  i  deres  hjem,  som 
vi  har.  Måske  har  du  haft  lejlighed 
til  at  besøge  et  af  vores  kirkes  land- 
brug sammen  med  din  familie  og 
arbejde  på  et  velfærdsprojekt  der? 
Jeg  kender  én  familie,  som  tog  de- 
res børn  med  sig  til  et  velfærdsland- 
brug  i  Saltsødalen.  De  tre-,  ti-  og 
elleveårige  børn  fik  lejlighed  til  sam- 
men med  deres  far  at  luge  ukrudt 
væk  på  en  sukkerroemark.  Da  ar- 
bejdet efterhånden  blev  anstrengen- 


de, standsede  den  ti-årige  pige  plud- 
selig op,  vendte  sig  mod  sin  far  og 
spurgte:  „Hvorfor  gør  vi  egentlig  det 
her,  far?" 

Han  forklarede,  at  alt  det,  de  gjorde, 
var  at  hjælpe  sukkerroerne  til  at 
vokse  bedre.  Når  roerne  var  store 
nok,  var  blevet  høstet  og  behand- 
lede, ville  sukkeret  blive  bragt  til 
biskoppernes  forrådshus.  Det  fær- 
dige sukker  bliver  så,  sammen  med 
alle  de  andre  forskellige  slags  føde- 
midler fra  velfærdslandbrug  rundt 
omkring  i  kirken,  anbragt  på  hylder- 
ne i  biskoppernes  forrådshus  til  brug 
for  de  medlemmer  af  kirken,  som 
ikke  har  penge  nok  til  at  købe  den 
mad,  de  behøver. 

Med  velfærdstjenesteprogrammet 
omfatter  mere  end  det.  Det  betyder 
at  lære  at  planlægge,  hvordan  man 
på  mange  områder  kan  hjælpe  sig 
selv  og  sine  familier. 
For  mere  end  hundrede  år  siden  til- 


rådede  præsident  Brigham  Young 
mødre  og  fædre  i  kirken  på  denne 
måde: 

„Hvis  de  små  piger  ønsker  sig  duk- 
ker, skal  de  så  have  dem?  Ja.  Men 
skal  de  bringes  til  syersken  for  at 
blive  klædt  på?  Nej.  Lad  pigerne 
lære  at  klippe  og  sy  tøjet  til  deres 
dukker,  og  i  løbet  af  få  år  vil  de  vide, 
hvordan  de  kan  lave  en  kjole  til  sig 
selv  og  andre.  Lad  de  små  drenge 
have  værktøj,  og  lad  dem  selv  lave 
deres  slæder,  små  vogne  osv.,  og 
når  de  vokser  op,  er  de  godt  kendt 
med  brugen  af  værktøj  og  kan  bygge 
en  vogn,  et  hus  og  hvad  som  helst 
andet."  (Discourses  of  Brigham 
Young,  s.  210). 

Unge  venner,  det  er  lige  så  nødven- 
digt nu,  som  det  var  dengang,  at  pi- 
ger og  drenge  lærer  at  lave  noget. 
Tidspunktet  for  at  lære  forskellig 
kunnen,  er  mens  man  vokser  op.  I 
drenge  og  piger  bør  lære  i  dag, 
hvordan  man  laver  mad  og  syer  og 
bygger.  I  kan  få  det  sjovt,  mens  I 
lærer  det,  samtidig  med  at  I  hjælper 
jeres  familie. 

Vores  profet,  præsident  Spencer  W. 
Kimball,  har  foreslået  andre  måder, 
hvorpå  vi  kan  hjælpe  os  selv  og 
andre.  Han  har  bedt  enhver  familie  i 
kirken  opbevare  et  års  forråd  af  fø- 
devarer og  tøj.   Han  har  også  bedt 


hver  eneste  familie  dyrke  en  køkken- 
have. Jeg  kender  en  familie  i  Vir- 
ginia med  otte  små  børn,  som  havde 
en  stor  have,  hvor  hvert  enkelt  barn 
havde  sin  egen  række  planter  at 
passe.  Mens  han  lærte  at  passe  sin 
egen  del  af  haven,  blev  hele  familien 
hjulpet  derved. 

To  drenge  i  en  anden  familie  fik  til 
opgave  at  føre  en  liste  over  alle  de 
fødevarer,  familien  opbevarede.  De 
skulle  også  sørge  for  det  meget 
vigtige  at  kontrollere  familiens  lager 
og  lade  forældrene  vide,  når  et  eller 
andet  var  ved  at  udgå  og  nye  for- 
syninger skulle  indkøbes. 
Hvadenten  de  passer  en  have,  holder 
regnskab  med  de  opbevarede  føde- 
varer, syer  tøj,  laver  mad,  bygger 
eller  bidrager  med  anden  nyttig  kun- 
nen, så  er  det  sådan,  at  jo  mere  du 
ved  og  gør,  des  mere  kan  du  hjælpe 
din  familie.  Hvor  er  det  dog  spæn- 
dende at  vokse  op  og  lære  at  kunne 
noget,  som  vil  hjælpe  jer  til  en  dag 
at  blive  gode  mødre  og  fædre! 
Det  er  bare  nogle  ganske  få  måder, 
hvorpå  unge  mennesker  kan  blive  en 
del  af  kirkens  velfærdstjeneste-pro- 
gram.  Efterhånden  som  I  lærer  at 
hjælpe  jeres  familie  og  tjene  jeres 
naboer  og  venner,  vil  I  finde  større 
lykke,  og  vor  himmelske  Fader  vil 
velsigne  jer  for  jeres   trofasthed.   I 


Lære  og  Pagter  læser  vi: 
„Sandelig,  sandelig  siger  jeg  jer:  I 
er  små  børn  og  har  endnu  ikke  for- 
stået, hvor  store  velsignelser  Fade- 
ren har  i  sine  hænder  i   beredskab 


for  jer  . . .  Vær  dog  ved  godt  mod  . . . 
Riget  er  jeres,  og  dets  velsignelser  er 
jeres  ...  og  evighedens  skatte  er 
jeres  . . .  Gør  derfor  det,  jeg  har 
befalet  jer  . .  ."  (L  &  P.  78:17-18,20). 


Tal  gåde 

af  Carol  Conner 


)8,         .*° 

Blot  til  mor  skab 


Ser  du  en  vase 
eller  to  ansigter? 


Hvor 
ender 
midter- 
stangen? 


Du  kan  for  evigt  gå 

op  og  ned  af  disse  trapper 

i  templet  må  man  være  moralsk  ren, 
støtte  og  opretholde  sine  ledere,  be- 
tale fuld  tiende,  være  ærlig  i  sin 
omgang  med  sine  medmennesker, 
efterleve  visdomsordet,  holde  sab- 
batsdagen  hellig,  komme  til  sine 
møder  og  stræbe  efter  at  følge  kir- 
kens regler  og  lære. 
Et  ægtepar,  som  ønsker  at  rejse  til 
templet  sammen  med  deres  børn  for 
at  blive  beseglet  til  dem,  bør,  even- 
tuelt sammen  med  deres  hjemmelæ- 
rere  eller  præstedømmeledere,  tage 
et  overblik  over  deres  egen  livs- 
førelse for  at  finde  ud  af,  hvad  de 
behøver  at  gøre.  Sædvanligvis  vil  de 
opdage,  at  de  kvalificerer  sig  på  de 
fleste  områder.  Derefter  kan  de  be- 
stemme sig  til  en  skridt-for-skridt 
plan,  der  ganske  nøje  siger,  hvordan 
og  hvornår  de  vil  berede  sig  i  alle 
kategorier.  De  fleste  finder,  at  det 
ikke  er  så  vanskeligt,  som  de  troede, 
det  ville  være  —  vanskeligheden 
ligger  kun  i  at  få  sig  forpligtet  og 
begynde. 

Belønningerne  ved  at  bringe  beseg- 
lingsordinanserne  ind  i  vores  tilvæ- 
relse er  store.  En  datter  sagde:  „Før 
far  tog  os  allesammen  med  til  temp- 
let, var  han  dominerende  og  højrø- 
stet, og  han  blev  ofte  hidsig.  Nu  er 
han  stilfærdig,  venlig  og  kærlig. 
Mens  jeg  var  helt  ung,  hadede  jeg 
ham  lejlighedsvis.  Jeg  kunne  sige 
til  mor,  at  han  bare  var  en  fremmed 
mand  i  hjemmet.  Men  nu  er  hans 
hele  væsen  så  kærligt;  han  gør  så 
meget  for  at  efterleve  befalingerne, 
at  jeg  næsten  ikke  kan  tro,  at  det  er 
den  samme  mand.  Det  er  vidunder- 
ligt. Og  jeg  ved,  at  det  altsammen 
skyldes,  at  han  forandrede  sig  selv 
med  Herrens  hjælp,  for  at  han  kunne 
bringe  os  til  templet  og  få  os  beseg- 
let som  familie." 
„Efter  at   han   havde  forandret   det, 


som  holdt  ham  passiv  og  ude  fra 
templet,  følte  min  bedstefar  sig 
meget  ked  af  de  år,  han  havde  mi- 
stet. Nårsomhelst  senere  et  barn 
blev  velsignet,  sad  han  ganske  stille 
og  græd,  fordi  han  ikke  engang  var 
kommet  i  kirke,  når  hans  børn  blev 
velsignet,  og  han  havde  aldrig  brugt 
sit  præstedømme  til  selv  at  udføre 
ordinanserne.  Men  han  var  også 
meget  blød;  han  blev  meget  ydmyg  og 
havde  tilsidst  fred  med  sig  selv." 
„Jeg  plejede  at  hade  mig  selv  for 
de  dårlige  vaner,  jeg  havde.  Jeg 
vidste,  at  jeg  holdt  mig  selv  og  min 
mand  tilbage  åndeligt.  Og  så  over- 
vandt jeg,  én  efter  én  dem  allesam- 
men, da  vi  beredte  os  til  at  komme 
i  templet.  Nu  følte  jeg  mig  som  et 
nyt  menneske.  Og  nu  ved  jeg,  at  mit 
liv  er  antageligt  for  vor  himmelske 
Fader.  Det  er  den  mest  vidunderlige 
følelse,  jeg  har  kendt." 
Beseglingens  endelige  velsignelse 
oplever  vi  aldrig  i  dette  liv.  Ved  et 
fastemøde  fornylig  fortalte  en  søster 
ved  navn  Sharon  om  sin  lille  søn, 
Paul.  Paul  var  druknet  i  en  sø  ikke 
langt  fra  hjemmet,  og  Sharon  fortalte 
om,  hvordan  hun  og  hendes  mand, 
Max,  havde  følt  en  fuldstændig  håb- 
løshed, der  grænsede  til  fortvivlelse. 
De  havde  i  årevis  været  barnløse;  Paul 
var  først  kommet  efter  adskillige 
aborter  og  megen  bøn.  Lige  fra  be- 
gyndelsen havde  de  kunnet  mærke 
hans  kærlighed  og  intelligens  og  hans 
stærke,  lydige  personlighed.  Paulstil- 
stedeværelse  i  familien  havde  haft 
stor  virkning;  hans  død  var  meget 
tragisk. 

Tre  uger  efter  tragedien  stod  Sharon 
i  sit  ward  og  fortalte  om,  hvordan 
hun  havde  reageret  på  denne  prø- 
velse. Hendes  øjne  var  tørre,  men 
de,  som  kender  hender,  ved,  at  hun 
græd  indvendig.  (Fort.  side  25) 

SPØRGSMÅL  OG  SVAR 


Sporgsmål  af  almindelig  evangelisk 
interesse,  besvaret  som  vejledning,  men 
ikke  som  officielle  erklæringer  om 
kirkens  politik. 


Hvorfor  er  det  vigtigt,  at  vi  højt  siger 
amen  „efter"? 


Robert  F.  Clyde, 

præsident  for  Heber  Utah  East  stav: 

Benyttelsen  af  ordet  amen  kan  føres 
tusinder  af  år  tilbage.  Ja,  lige  så 
længe  kirken  har  været  på  jorden, 
har  amen  passende  afsluttet  både 
bønner  og  taler. 

1  Det  gamle  Testamente  sluttede 
David  den  106te  salme  med  ordene: 
„Lovet,  være  Herren,  Israels  Gud, 
fra  evighed  og  til  evighed!  Og  alt 
folket  svare  amen"!  (SI.  106:48). 
Da  han  talte  gennem  Moses  om 
benyttelsen  af  billeder  under  gud- 
stjenesten, sagde  Herren:  „Forbandet 
være  den,  som  laveret  udskåret  eller 
støbt  billede,  Herren  en  vederstyg- 
gelighed, værk  af  en  håndværkers 
hænder,  og  stiller  det  op  i  løndom! 
Og  hele  folket  skal  svare:  „Amen!" 
(5.  Mos.  27:15). 

I  tidernes  midte  afsluttede  Frelseren 
„Fadervor"  med  amen,  og  Paulus 
belærte  korinterne  om  det.  (1.  Kor. 
14:16). 

Ældste  Bruce  R.  McConkie  af  De 
tolvs  Råd  har  sagt:  „Der  findes  tyve 
tilfælde,    hvor   udtrykket   er   nævnt   i 


Bibelen,  næsten  dobbelt  så  mange  i 
Mormons  Bog,  og  næsten  samtlige 
åbenbaringer  i  Lære  og  Pagter  slut- 
tes på  den  måde."  (Mormon  Doc- 
trine,  Salt  Lake  City  1966,  s.  32). 
Vor  tids  præsiderende  brødre  har 
rådet  os  på  denne  måde:  „En  be- 
mærkelsesværdig ligegyldighed  med 
anvendelsen  af  ordet  amen  ved  slut- 
ningen af  bønner  og  taler  har  vist 
sig  i  kirkens  forsamlinger.  Amen  bør 
fremsiges  højt  af  alle  medlemmer 
for  at  tilkendegive  deres  godkendel- 
se af  og  enighed  i  det,  der  er  blevet 
sagt.  En  fornyet  fremhævelse  af,  at 
alle  siger  amen  er  nødvendig  i  alle 
møder  og  forsamlinger  overalt  i  kir- 
ken". (Præstedømmets  Bulletin,  9. 
årg.  nr.  5,  1973,  s.  4). 
Når  vi  så  stærkt  instrueres  om  og 
tilrådes  til  at  afslutte  bønner  og  taler 
med  et  amen,  er  der  brug  for  påny 
at  finde  frem  til  grundene  til  den 
praksis.  Mange  mennesker  føler,  at 
de,  ved  at  sige  amen,  kun  viser  de- 
res enighed  eller  udtrykker  „lad  det 
ske  sådan",  men  i  virkeligheden  be- 
tyder det  langt  mere  end  det. 
I  bund  og  grund  er  Guds  hellige  et 
pagt-sluttende  folk.  Vi  deltager  i  en 
pagt  ved  dåben,  ved  at  tage  nad- 
veren, ved  modtagelsen  af  præste- 
dømmet, ved  at  få  vore  tempel-be- 
gavelser og  ved  den  evige  ægteskabs- 
besegling.  Forsamlingens  udtrykte 
amen  er  en  form  for  pagt-slutning, 
hvorved  vi  ikke  blot  lydeligt  giver 
udtryk  for  vores  tilslutning  til  det, 
der  er  blevet  sagt,  men   hvorved  vi 

lover  at  adlyde  de  belærte  princip- 
per. 

Hvis  vi  lytter  til  en  prædiken  eller  en 
bøn  og  erkender,  at  der  hviler  en 
forpligtelse  på  os  til  at  bekræfte 
vores  tilslutning  med  et  lydeligt 
amen,  vil  vi  opnå  forskelligt. 

For  det  første  vil  vi  i  højere  grad 
koncentrere  os  om  det,  der  bliver 
sagt,  og  når  vi  hører  henvisninger 
til  principper,  som  vi  tidligere  har 
forstået,  og  pagter,  der  er  indgået, 
vil  der  fra  vor  side  blive  tale  om 
større  genindvielse.  Det,  som  vi  har 
lovet  ved  dåbsbassinet,  i  interviews 
med  præstedømmeledere  og  i  temp- 
let,  vil   blive  fornyet   i   vore   hjerter, 


og    vore    anstrengelser  for   at   være 
retskafne  vil  øges. 

For  det  andet  vil  det  sætte  os  i  stand 
til  oftere  at  love  lydighed,  for  det 
var  Gud,  der  sagde:  „At  adlyde  er 
mere  værd  end  et  slagtoffer,  og  at 
være  lydhør  er  mere  værd  end  væd- 
derfedt" (1.  Sam.  15:22). 
For  det  tredie  vil  vort  forenede  amen 
fostre  enhed  og  samhørighed  i  for- 
samlingen, og  åndelighed  vil  styrkes 
blandt  vore  medlemmer. 
At  sige  amen  er  at  følge  vore  inspi- 
rerede lederes  råd  af  årsager,  der 
synes  tilstrækkelige  for  Gud  og  der- 
for tvungne  for  os.  At  følge  en  sådan 
kurs  har  altid  og  vil  altid  øge  vor 
egen  lykke. 


Vort  indtil  nu  eneste  barn  døde  for- 
nylig. Vi  ved,  at  han  er  en  del  af  vor 
evige  familie,  men  vi  spekulerer  på, 
hvad  vi  kan  gøre,  når  vi  får  andre 
børn,  for  at  gøre  ham  til  en  del  af 
vor  familie  i  dødeligheden. 


Marvin  R.VanDam, 

rådgiver  i  Holladay  Twentieth  wards 

biskopsråd,  Salt  Lake  Olympus  stav: 

Fortsættelsen  af  familiens  erindring 
om  vores  lille  Patrick  begyndte,  da 
jeg  indviede  hans  grav  en  smuk 
august-eftermiddag  i  1972. 
Patrick  var  født  i  Abington  i  staten 
Pennsylvania,   og    på   grund   af  fød- 


selsvanskeligheder  levede  han  kun  i 
seks  dage.  Vi  boede  ikke  langt  fra 
en  smuk  lille  kirkegård,  men  vi  be- 
stemte os  til,  at  han  skulle  begraves 
et  sted,  der  ikke  var  langt  fra,  hvor 
vi  ønskede  at  bygge  vort  fremtidige 
hjem  —  eller  i  det  mindste  et  sted, 
hvor  vi  let  kunne  aflægge  besøg, 
fordi  firmaopgaver  i  mange  år  ville 
kræve  hyppige  flytninger. 
Vi  lod  ham  derfor  begrave  i  Utah, 
hvor  vi  var  vokset  op,  og  hvor  vore 
forældre  boede.  Siden  da  har  vi  boet 
i  to  forskellige  europæiske  lande  på 
firmaopgaver,  og  er  nu  tilbage  i 
Utah.  Vi  er  taknemmelige  for,  at  vi 
dengang  tog  den  beslutning. 
I  min  bøn  ved  gravens  indvielse  bad 
jeg  inderligt  om,  at  vores  familie 
måtte  være  værdige  til  en  dag  at 
slutte  os  ti!  Patrick  dér,  hvor  han  nu 
er.  Seks  år  senere  beder  vi  ofte  om 
den  samme  velsignelse  og  synes,  at 
det  er  en  betydningsfuld  opmuntring 
for  familien  og  en  udfordring  til  at 
arbejde  hen  mod  det  mål. 
Vi  beder  ikke  alene  om,  at  vi  en  dag 

må  mødes  og  igen  være  sammen 
med  denne  særlige  søn  og  bror,  men 
også  at  vi  må  føle  det  naturligt  at 
bede  om  hans  fortsatte  succes  og 
velfærd.  Ikke  destomindre  ved  vi,  at 
alt  står  godt  til  med  ham,  fordi  det 
er  Herrens  løfte,  at  små  børn,  som 
dør,  er  fuldkomne  og  værdige  til 
hans  rige. 

Eftersom  vi  nu  er  så  lykkelige,  at  vi 
lever  nær  den  kirkegård,  hvor  Pat- 
rick er  begravet,  går  vi  fra  tid  til 
anden  derhen  for  at  holde  familie- 
bøn. Sommetider  siger  et  af  bør- 
nene: „Kan  vi  ikke  få  lov  til  at  stoppe 
op  ved  Patricks  grav  og  holde  bøn 
dér?"  Hver  gang  vi  gør  det,  giver 
det  os  en  særlig  undervisningsmu- 
lighed  for  at  tale  med  børnene  om 
det,  der  er  vigtigt,  helligt  og  evigt- 
gyldigt. 

Da  vi  synes,  at  Patrick  er  lige  så 
meget  en  del  af  vores  familie  som 
ethvert  levende,  jordisk  barn,  synes 
vi,  det  er  værdifuldt  at  mindes  hans 
fødselsdag  og  endog  at  spise  en 
fødselsdagskage  til  hans  ære.  At 
lade  børnene  på  den  måde  se  vores 
fuldstændige  tro  på  som  forældre,  at 
Patrick  er  noget  virkeligt,  at  hans 
lille  legeme  vil  opstå,  og  at  vi  igen 
for  evigt  som  familie  vil  forenes,  er 
en  fordel,  vi  som  forældre  ikke  øns- 
ker at  gå  glip  af. 

Da  fire  af  vore  børn  er  født,  efter  at 
Patrick  døde,  er  vi  taknemmelige  for 
den  mindebog,  som  vi  har  lavet  for 
at  huske  ham.  Deri  har  vi  hans  atte- 
ster, fotografier  fra  hopsitalet  og  af 
begravelsen,  samt  korrespondance 
i  den  forbindelse  og  andre  små 
skatte.  Når  vi  viser  børnene  denne 
mindebog,  forbliver  Patrick  virkelig 
for  dem,  som  kendte  ham,  og  bliver 
virkelig  for  de  børn,  som  aldrig 
nåede  at  se  ham  i  live. 


Min  kone  og  jeg  er  taknemmelige 
for  den  kendsgerning,  at  Herren 
tillod  denne  lille  drengs  fødsel  og 
død  at  blive  én  af  de  mest  vidunder- 
lige og  åndelige  familieoplevelser,  vi 
er  blevet  velsignet  med  efter  ind- 
gåelse af  vort  ægteskab.  Herren 
gjorde  Patricks  nærvær  og  selv  hans 
død  til  en  god  ting  for  os,  og  vi 
skatter  ikke  blot  mindet  om  Patrick 
selv,  men  også  mindet  om  de  få  helt 
særlige  og  hellige  dage,  vi  tilbragte 
sammen.  Dengang  studerede  vi  så 
omhyggeligt,  det  var  muligt,  kirkens 
lære  og  skrivelser  om  små  børn,  som 
dør.  Som  forældre  og  som  familie 
kan  vi  ikke  i  tilstrækkelig  grad  ud- 
trykke, hvor  taknemmelige  vi  er  for 
disse  løfter  og  den  fremtid,  de  inde- 
bærer. Jeg  vil  gerne  tilføje,  at  vi 
ikke  som  familie  bestandigt  tænker 
på  og  taler  om  Patrick,  men  vi  gør 
en  alvorlig  indsat  for  ikke  at  glemme 
ham  eller  at  glemme  den  særlige 
familieudfordring  og  det  løfte,  han 
har  givet  os. 


„Når  forandringens  heftige 
storme  kommer  og  bølgerne 
skyller  over  oss,  så  har  vi  en 
stang  som  vi  kan  holde  os  til 
og  føle  os  sikre." 

—  Spencer  W.  Kimball 

Jeg  er  blevet  kaldet  til  at  være  vores 
grens  hjælpeforeningspræsidentinde, 
og  jeg  ved  ikke,  hvad  jeg  skal  gøre. 
Jeg  hører  ikke  til  den  ledende  type 
mennesker. 


Eugenia  T.  Herlin, 
prsæsidentinde  for  Boston  stavs 
hælpeforening. 

Det  har  altid  forekommet  mig,  at 
Herren  må  have  mindst  to  hoved- 
grunde til  at  kalde  os  til  de  stillinger, 
han  gør.  Den  ene  er  naturligvis,  at 
vi  skal  tjene,  belære  og  hjælpe  andre 
til  udvikling.  Den  anden  er,  at  vi  selv 
skal  kunne  udvikles.  Hvis  vi  kaldes 
til  at  være  ledere,  kan  vi  være  sikre 
på,  at  Herren  vil  udvikle  de  nødven- 
dige evner  i  os  —  hvis  vi  er  villige  til 
at  sætte  den  nødvendige  energi  ind. 
Og  det  kræver  en  hel  del  energi, 
især  det  at  få  os  selv  organiseret. 
Det  øjeblikkelige  og  presserende 
behov  er  oplysning.  Enhver  kvinde, 
som  er  klar  over  hjælpeforeningens 
alsidighed,  er  forståeligt  nok  bange 
for  sin  kaldelse  som  præsidentinde. 
Hun  må  gøre  sig  til  en  øjeblikkelig 
autoritet  på  alle  programmets  en- 
keltheder. Hvordan? 
For  det  første  er  der  lige  fra  begyn- 
delsen den  grundlæggende,  samlede 
kilde  til  oplysning:  håndbogen,  bøn- 
somt  læst,  genlæst  og  understreget. 
Den  bog  indeholder  den  indsamlede 
åbenbaring,       instruktion,      erfaring, 


bedømmelse  og  rådgivning  for  hjæl- 
peforeningen, og  den  definerer  hele 
programmet.  Ånden  vil  udvirke  for- 
ståelse hos  den  nye  præsidentinde, 
som  læser  disse  paragraffer  en  for 
en. 

Efter  at  have  læst  håndbogen  og 
søgt  vejledning  fra  Herren,  bør  hun 
besøge  den  afgåede  præsidentinde 
for  at  finde  ud  af  de  stærke  og  de 
svage  sider  hos  den  lokale  hjælpe- 
forening og  for  at  modtage  opteg- 
nelser og  materialer. 

Det  er  ikke  småting,  præsidentinden 
behøver  at  vide  om  hver  enkelt 
kvinde,  hun  betjener:  Er  hun  aktiv 
eller  passiv?  gift  eller  enlig?  hjem- 
mearbejdende eller  udearbejdende? 
hvor  bor  hun?  hvilke  talenter  og  er- 
faringer har  hun?  Når  præsident- 
skabet mødes  og  bønsomt  vælger  de 
andre  funktionærer  og  lærerinder, 
vil  det  være  nyttigt  i  detaljer  at  gen- 
nemgå hver  enkelt  kaldelses  pligter 
og  opgaver  for  at  kunne  sammen- 
ligne dem  med  hver  enkelt  søsters 
evner  og  muligheder.  En  tydelig  liste 
over  hendes  opgaver  og  ansvar  og 
de  møder,  hun  forventes  at  overvære, 
bør  gives  hende  af  biskoppen,  når 
hun  kaldes,  så  der  ingen  misforstå- 
elser bliver  senere  hen,  og  således 
at  biskoppen  kan  fremhæve  betyd- 
ningen af  den  til  rådighed  værende 
lederuddannelse.  Han  har  sædvan- 
ligvis ikke  disse  oplysninger  umid- 
delbart ved  hånden,  medmindre 
hjælpeforeningspræsident inden  eller 
uddannelsesrådgiveren  sørger  for  de 
bliver  skrevet  ned,  så  de  kan  gen- 
nemgås og  derefter  blive  givet  til 
den  kaldede  søster.  En  tydelig  over- 
sigt over,  hvad  der  forventes,  er  den 
bedste  garanti  for  hengiven  tjeneste. 
Det  samme  gælder  ved  kaldelse  af 
besøgslærerinder.  Omhyggelig  kvart- 

årlige  interviews  med  besøgslæ- 
rerinder  er  en  kilde  til  vedvarende 
åndelig  opløftelse  og  vækst  for  dem 
og  for  præsidentskabet,  og  de  hjæl- 
per til  at  sikre  vedvarende  omsorg 
for  den  enkelte  søster. 
Vores  regionalrepræsentant,  Bryant 
W.  Rossiter,  har  givet  os  nogle  for- 
træffelige idéer  og  forslag.  Han 
siger:  (1)  En  dygtig  leder  er  en,  som 
muliggør  succes  for  de  mennesker, 
han  leder.  (2)  Alle  opgaver  bør  gives 
i  tydelig  form  og  med  et  bestemt 
tidspunkt,  på  hvilket  de  bør  udføres. 
(3)  En  bestemt  dato  for  rapportering 
om  resultater  og  fuldførelse  af  op- 
gaven bør  aftales,  samtidig  med  at 
opgaven  gives,  og  rapporten  bør 
indhentes  som  planlagt. 
Omhyggeligt  planlagt,  fastlagt  og 
efterfulgt  rutine  er  grundlaget  for 
ledelse  af  hjælpeforeningen.  Det  be- 
tyder den  grundlæggende  rutine,  der 
ikke  kræver  langvarige  diskussioner 
og  afgørelser  men  kan  klares  på 
effektiv  måde  ved  opdeling  af  op- 
gaverne blandt  præsidentskabets 
medlemmer,  således  at  hver  enkelt 
ved,  hvad  hun  skal  lede  og  give  rap- 
port om.  Det  betyder  også,  at  der  er 
en  fast  dagsordenprocedure  for  alle 
møder. 

Nogle  områder  i  kirken  har  usæd- 
vanlige problemer.  I  Boston  Massa- 
chusetts stav  omfatter  hver  enkelt 
gren  og  hver  ward,  med  nogle  en- 
kelte undtagelser,  et  geografisk  om- 
råde så  stort  som  eller  større  end 
hele  Salt  Lake-dalen  med  søstre 
spredt  omkring  i  smågrupper  eller 
enkeltvis  i  så  mange  som  tredive 
byer  eller  by-områder.  Vi  har  fore- 
slået som  hjælp  at  lave  et  detaljeret 
kort  over  wardet  eller  grenen,  hvor 
hver  enkelt  søsters  bopæl  er  indteg- 
net. 
Kirken  får  nye  tilhængere  så  hurtigt, 


og  medlemmerne  i  almindelighed 
flytter  så  ofte  fra  et  sted  til  et  andet, 
at  effektiv  og  konstant  ajourføring  af 
medlemskortene  og  de  tildelte  di- 
strikter for  besøgslærerinderne  er  et 
bestandigt  og  uomgængeligt  krav. 
Benyttelsen  af  optegnelserne  kan 
betyde  forskellen  i  et  medlems  til- 
værelse mellem  aktivitet  og  udvikling 
eller  at  blive  glemt  og  tilsidst  gå 
tabt.  Altid  at  være  parat  til  at  mod- 
tage nye  søstre  og  at  byde  dem  vel- 
kommen er  en  behagelig  og  vigtig 
del  af  en  hjælpeforenings-funktio- 
nærs rolle  i  kirkens  missionerings- 
program. 

Det  forudgående  er  nerven  i  ledelsen 
—  organiseret,  parat  til  at  virke  og 
beredt  til  at  modtage  „livsånde" 
(1.  Mos.  2:7).  Måske  kan  jeg  bedst 
illustrere,  hvordan  Herren  blæser  liv 
ind  i  organisationen  ved  at  fortælle 
om  en  telefonopringning,  jeg  fik  for- 
nylig. En  forholdsvis  ny  hjælpefore- 
nings-præsidentinde  ringede  til  mig 
en  tidlig  morgen,  ophidset  og  lykkelig 
og  meget  bevæget  som  resultat  af  et 
særligt  funktionær- og  lærermøde,  der 
var  blevet  holdt  aftenen  før.  De  var 
kommet  sammen  fastende  og  yd- 
mygt søgende  Herrens  Ånds  velsig- 
nelse over  deres  arbejde.  Én  søster 
fortalte,  hvordan  hjælpeforeningen 
og  arbejdet  som  besøgslærerinde 
havde  bragt  hende  tilbage  til  aktivi- 
tet, og  om  den  kærlighed  og  hen- 
givenhed, der  var  blevet  vist  hende. 
En  anden  fortalte  om  de  store  vel- 
signelser, som  bønsomt  studium  af 
og  undervisning  ud  fra  skrifterne 
havde  givet  hende;  en  tredie  om 
betydningen  af  den  kærlighed  og 
det  søsterskab,  som  man  delte  i 
hjælpeforeningen;  og  en  fjerde  om 
den  virkelige  betydning  af  og  me- 
ning med  et  vidnesbyrd  og  kundskab 
om   Jesu   Kristi   og  evangeliets  gud- 

dommelighed.  Gennem  musik  og  in- 
dividuelle vidnesbyrd  styrkedes  og 
udvikledes  de,  Herrens  Ånd  forenede 
disse  søstre,  og  der  var  fryd  og  fred 
i  alles  hjerter.  Disse  kvinders  kærlige 
og  glade  ånd  vil  visselig  blive  til 
velsignelse  for  hele  wardet. 

(Fort.  fra  side  19) 

„Brødre  og  søstre,  jeg  vil  gerne  tak- 
ke jer  allesammen  for  den  hjælp  og 
støtte,  I  har  været  i  de  sidste  få 
uger.  Det  har  været  meget  vanske- 
ligt;" hun  standsede  op  og  så  ned  på 
talerstolen.    Da   hun    igen    begyndte, 


fik  hun  noget  galt  i  halsen  og  måtte 
kæmpe  for  at  tale  tydeligt.  „Men  jeg 
vil  gerne  have,  at  I  skal  forstå,  at  jeg 
mere  end  nogen  sind  ved,  at  vor 
himmelske  Fader  elsker  mig.  Det  er 
noget  helt  specielt  for  os  at  vide,  at 
lille  Paul  allerede  har  nået  det  mål, 
som  Max  og  jeg  har  arbejdet  for 
hele  livet.  Jeg  er  kun  taknemmelig 
for,  at  vi  er  blevet  beseglet  som  fa- 
milie af  det  hellige  præstedømme. 
Hvis  det  ikke  havde  været  tilfældet, 
ville  alt  dette  have  været  umuligt  at 
bære;  men  nu  ved  jeg,  at  hvis  vi  er 
værdige,  vil  vi  igen  få  lov  at  være 
sammen." 


Lederskab 


En  dygtig  leder  er  en,  som  muliggør  succes  for  de 
mennesker,  han  leder. 

Alle  opgaver  bør  gives  i  tydelig  form  og  med  et 
bestemt  tidspunkt,  på  hvilket  de  bør  udføres. 

En  bestemt  dato  for  rapportering  om  resultater  og 
fuldførelse  af  opgaven  bør  aftales,  samtidig  med 
at  opgaves  gives,  og  rapporten  bør  indhentes  som 
planlagt. 

— Bryant  W.  Rossiter 

JOHN  TAYLOR 

ET  BREV  FRA  LANDFLYGTIGHEDEN 


John  Taylor,  kirkens  tredie  præsident,  blev  født  den 
1.  november  1808  i  Milnthorp  i  England.  Han  blev  ordineret 

til  apostel  den  19.  december  1838  af  Brigham  Young  og 

Heber  C.  Kimball.  Han  blev  opretholdt  som  præsident  for  De 

tolv  Apostles  kvorum  den  6.  oktober  1877  og  opretholdt 

som  kirkens  præsident  den  10.  oktober  1880  i  en  alder  af 

71.  Præsident  Taylor  dødeden  25.  juli  1887  i  Kaysville 

i  Utah,  78  år  gammel. 


Historien  om  præsident  Taylors  om- 
vendelse til  kirken  blev,  sammen 
med  et  kort  gennemgang  af  hans 
livshistorie,  offentliggjort  i  Den  dan- 
ske Stjerne  for  februar  1975.  Som 
dette  bidrag  i  serien  om  kirkens 
præsidenters  skrivelser  og  prædi- 
kener har  vi  valgt  uddrag  af  et  brev, 
skrevet  af  præsident  Taylor  og  hans 
første  rådgiver,  George  Q.  Cannon. 
Brevet  blev  oplæst  for  kirkens  med- 
lemmer, der  var  samlet  til  general- 
konferencen i  april  1886. 

I  denne  periode  var  kirken  udsat  for 
alvorlig  forfølgelse.  Anti-mormoner  i 
Utah  og  andre  steder  førte  an,  sam- 
men med  den  lokale  og  nationale 
presse  og  med  hjælp  fra  mange 
præster  fra  andre  religionssamfund, 
i  en  kampagne  af  sladder  og  had 
mod  kirken  med  hovedvægten  lagt 
på  flerkoneriet.  Som  resultat  heraf 
udstedte    De    forenede    Staters    re- 


gering strenge  love,  der  nægtede 
dem,  der  levede  i  polygami,  ret  til 
at  stemme,  have  offentlige  stillinger 
og  at  virke  som  nævninge.  Og  de, 
der  indgik  polygamt  ægteskab,  risi- 
kerede bøder  på  op  til  500  dollars 
og  fem  års  fængsel. 
Disse  love  var  udelukkende  beregnet 
på  at  diskriminere  de  sidste  dages 
hellige.  De  føderale  embedsmænd, 
der  blev  sendt  til  Utah  arbejdede 
ihærdigt  sammen  med  de  anti-mor- 
moner, der  allerede  boede  i  Utah, 
på  at  udpege  og  forfølge  de  med- 
lemmer af  kirken,  som  levede  poly- 
gamt. Hustruer  og  børn  blev  tvunget 
til  i  retten  at  vidne  mod  deres  ægte- 
mænd og  fædre.  Som  resultat  deraf 
følte  retskafne  og  lovlydige  mænd 
sig  tvunget  til  at  „gå  under  jorden". 
Blandt  dem  var  mange  af  kirkens 
ledere,  præsident  Taylor  og  hans 
førsterådgiver,  præsident  George  Q. 
Cannon  medregnet. 

(Joseph    F.    Smith,    andenrådgiver   i 
Det  øverste   Præsidentskab,   udførte 
på     det     tidspunkt     en     mission 
Hawaii). 

Og  således  skete  det,  at  mens  de 
var  på  flugt  fra  truende  forfølgelse, 
skrev  præsident  Taylor  (og  præsi- 
dent Cannon)  det  følgende  brev. 


Til  trods  for  de  alvorlige  forfølgelser, 
som  vi  lider  under  idag,  er  der  dog 
meget  at  være  taknemmelig  for.  Vort 
land  er  fyldt  med  mad  i  overflod. 
Intet  råb  fra  menneske  eller  dyr  rej- 
ser sig  fra  vore  grænser  til  himlens 
Gud  om  fødevarer;  ingen  tiggere 
beder  om  almisser  i  vore  gader,  og 
ingen  fortvivlet  sjæl  får  nægtet  det 
nødvendige  til  opfyldelse  af  sit  be- 
hov. Og  med  disse  velsignelser  i 
form  af  god  føde,  godt  tøj  og  til- 
strækkeligt husly  har  vi  også  den 
uvurderlige  velsignelse  af  den  fred 
med  Gud,  som  han  giver  enhver  tro- 
fast hellig  —  fred  i  vore  hjerter,  fred 
i  vore  hjem,  fred  i  vore  nybygder  - 
en  fred,  som  verden  ikke  kan  give, 
og  som,  lovet  være  Gud,  den  ikke 
kan  tage  fra  os.  Lad  derfor  vore 
hjerter,  brødre  og  søstre,  være  fyldte 
med  taknemmelighed  og  pris  til  vor 
Gud  for  hans  godhed  og  barmhjer- 
tighed mod  os  som  et  folk.  Han  har 
givet  løfter  med  hensyn  til  Zion;  vær 
sikre  på,  at  han  ikke  vil  glemme  dem. 
Zion  kan  sige  med  profeten  Esajas' 
ord:  „Herren  har  svigtet  mig,  Herren 
har  glemt  mig".  (Es.  49:14). 
Men  Herren  svarer: 
„Glemmer  en  kvinde  sit  diende  barn, 
en  moder  hvad  hun  bar  under  sit 
hjerte?  Ja,  selvom  de  kunne  glem- 
me, jeg  glemmer  ej  dig  . . . 
Se,  i  mine  hænder  har  jeg  tegnet  dig, 
dine  mure  har  jeg  altid  for  øje."  (Es. 
49:15,16). 


På  intet  tidspunkt  har  Herren  ledet 
sit  folk  til  at  forvente,  at  de  ikke  var 
nødt  til  at  udholde  prøvelser  eller 
ikke  at  få  deres  tro  grundigt  prøvet. 
Hurtigt  efter  at  denne  kirke  var  blev 
organiseret,  fik  hans  folk  at  vide: 
„Thi  jeg  har  besluttet  i  mit  hjerte, 
siger  Herren,  at  prøve  jer  i  alt,  om  I 
vil  forblive  tro  i  min  pagt  til  døden, 
så  I  kan  findes  værdige.  Thi  om  I 
ikke  vil  forblive  tro  i  min  pagt,  så  er 
I  mig  ikke  værd."  (L  &  P  98:14,15).  Vi 
behøver  næppe  at  minde  jer  om,  at 
hvis  I  lever  gudfrygtigt  i  Jesus  Kri- 
stus, mens  Satan  har  magt,  vil  I 
komme  til  at  lide  forfølgelse. 
Under  forsyn  af  den  Almægtige  tje- 
ner forfølgelse  et  særdeles  nyttigt 
formål.  Enhver  trofast  hellig  må  for- 
stå og  anerkende  det.  Hver  enkelt 
føler  dens  virkninger  på  sig  selv; 
han  ser  dens  virkninger  på  sine  na- 
boer og  venner.  Forfølgelse  skaber 
karakter.  Under  dens  indflydelse 
kommer  vi  alle  til  bedre  at  kende  os 
selv,  end  vi  gjorde,  før  vi  kendte 
dens  pres;  og  vi  opdager  karakter- 
egenskaber hos  vore  brødre  og 
søstre,  som  vi  måske  tidligere  var 
helt  ukendte  med.  Den  forfølgelse, 
vi  har  lidt  under  i  disse  sidste  atten 
måneder,  har,  selvom  den  har  været 
smertelig,  ikke  været  uden  værdi  for 
sidste  dages  hellige  og  indgivet  os 
ny  iver,  nyt  mod  og  ny  beslutsom- 
hed. Den  har  også  fået  mange,  som 
var  letsindige  og  uvidende  til  at 
hæve  sig  over  deres  letsind  og  at 
forny  deres  flid  i  arbejdet  for  Gud. 
Den  har  også  afsløret  manges  hyk- 
leri og  fået  dem  der  foregav  ven- 
skab og  fællesskab,  til  at  kaste  mas- 
ken, og  vise  deres  sande  jeg.  Men 
det  er  på  de  unge  i  vort  samfund,  at 
indvirkningen  af  denne  forfølgelse 
stærkest  har  kunnet  mærkes.  Mange 
af  de  unge  af  begge  køn  synes  at 

have  været  af  den  mening,  da  alt 
åndede  fred,  og  ingen  krig  blev  ført 
mod  deres  forældre  og  venner,  at  de 
uden  fare  for  sig  selv  eller  deres 
tro  kunne  dyrke  fællesskab  med 
verden.  Navnene  „sidste  dages  hel- 
lige" og  „ikke-jøder"  betød  det  sam- 
me for  dem.  De  syntes  ikke  at  kunne 
se  nogen  grund  til,  at  de  ikke  kunne 
være  i  fuldkommen  harmoni  med 
begge  klasser,  Enhver  erfaren  sidste 
dages  hellig  ved,  hvor  farligt  det  er 
at  bygge  på  det  grundlag.  Men  af 
denne  forfængelige  drøm  er  de  ble- 
vet vækket  af  denne  rå  forfølgelse. 
Skillelinien  mellem  de  sidste  dages 
hellige  og  verden  er  blevet  trukket 
så  skarpt  op,  at  de  finder  sig  selv 
(medmindre  de  bliver  apostater) 
tvunget  til  at  tage  parti  ved  deres 
venners  og  forældres  side;  og  for- 
skellen mellem  deres  religion  og  det, 
der  er  i  modsætning  dertil,  viser  sig 
tydeligt  for  deres  hjerter  og  samvit- 
tighed med  en  styrke,  der  aldrig 
tidligere  har  været  kendt  af  dem. 
Denne  forfølgelse  driver  den  opvok- 
sende generation  sammen  med  over- 
raskende styrke.  Den  gør  indtryk  på 
de  yngste  børn  i  samfundet  som  de 
kommende  år  ikke  kan  bortviske.  De 
lærer  sandheden  af  Frelserens  ord 
gennem  den  pinefulde  oplevelse, 
som  vore  fjender  nu  giver  dem.  „Var 
I  af  verden,  så  ville  verden  elske  sit 
eget;  men  fordi  I  ikke  er  af  verden, 
men  jeg  har  udvalgt  jer  af  verden, 
derfor  hader  verden  jer"  (Johs. 
15:19). 

Som  verden  vel  allerede  ved,  kan 
den  tro,  der  blev  forkyndt  af  Herren 
Jesus  til  apostlene,  og  af  dem  til 
verden,  og  som  frembringer  de 
samme  frugter  nu  som  dengang,  kun 
blive  udslukt  i  et  rent  folk  ved  at  de 
bliver  udryddet.  Det  er  den  tro,  som 
Herren    har   gengivet   til   jorden,    og 


det  er  den  som  vi  ejer.  Så  længe 
mænd  og  kvinder,  som  modtager 
den,  forbliver  rene,  vil  den  tro  leve 
og  vokse  og  frembringe  frugter  af 
retfærd.  Det  har  alle  sidste  dages 
hellige  bevist.  Men  tro  skal  dyrkes. 
Ved  dyrkning  vokser  den.  Vor  tid  er 
en  tid,  hvor  sidste  dages  hellige  bør 
hengive  sig  til  deres  religion  med  alt 
hvad  deres  sjæl  evner.  De  bør  leve 
sådan,  at  de  kan  glæde  sig  over 
Helligånden  og  dens  gaver  til  dem. 
De  gaver  behøves  af  enhver  mand 
og  kvinde  for  at  gøre  dem  i  stand  til 
at  udholde  de  prøver,  de  kommer  ud 
for. 

På  dette  tidspunkt  vil  det  nok  ikke 
være  upassende  igen  højtideligt  at 
advare  kirkens  ledere  og  medlem- 
mer mod  al  opførsel,  der  har  tilbøje- 
lighed til  at  være  umoralsk  og  uhø- 
visk. Vi  bliver  stedse,  og  for  det 
meste  falskeligt,  beskyldt  for  at  for- 
kynde og  praktisere  seksuelle  ud- 
skejelser under  religionens  kappe. 
Ingen  beskyldning  kan  være  mere 
falsk;  for  intet  filosofisk  system, 
ingen  morallove,  ingen  religiøse 
trosartikler  siden  verden  først  blev 
befolket,  har  nogen  sinde  forkyndt 
strengere  og  mere  eftertrykkeligt 
end  Jesu  Kristi  Kirke  af  Sidste 
Dages  Hellige  den  altoverskyggende 
nødvendighed  af  personlig  renhed  i 
forholdet  mellem  kønnene.  Og  det  er 
de  hellige  helt  klar  over.  Lad  os 
derfor  sørge  for,  at  vore  handlinger 
svarer  til  vores  tro;  for  vi  kan  regne 
med,  at  ingen  nok  så  fremtrædende 
opposition,  intet  familiebånd  og 
ingen  rigdomsindflydelse  kan  frelse 
os  fra  straffen,  hvis  vi  bryder  Guds 
lov  i  denne  henseende.  For  kun 
nogle  få  uger  siden  blev  det  De  tolv 
Apostles  kvorums  triste  pligt  at  ude- 
lukke ét  af  sine  medlemmer,  som 
havde    overtrådt    kyskhedsloven,    af 

fællesskabet.  Han  var  en  mand  med 
god  uddannelse,  med  sund  dømme- 
kraft og  lang  tids  erfaring  i  kirken, 
men  hverken  det  eller  hans  ophøjede 
stilling  i  præstedømmet  kunne  redde 
ham  fra  den  lovs  straf,  som  han  så 
letsindigt  havde  brudt.  Og  som  det 
er  med  ham,  sådan  er  det  med  alle 
andre.  Loven  bestyres  af  kirkens 
ledere  med  retfærdighed  og  upar- 
tiskhed uden  nag  til  nogen  men  med 
skyldigt  hensyn  til  Guds  befalinger 
og  ærende  hans  hellige  navn.  Hør 
det,  I  Israels  hus!  I,  som  søger  at 
opnå  det  celestiale  rige  hos  vor 
Fader  —  ingen  undtagen  den  rene  af 
hjertet  kan  se  Gud;  ingen  undtagen 
dem,  som  har  helliggjort  alle  deres 
følelser  og  lyster  ved  fuldstændig  og 
absolut  underkastelse  under  hans 
love,  kan  opholde  sig  i  hans  nærvær! 
Lad  os  også  huske,  at  samfundets 
tilstand  som  et  hele  afhænger  af  de 
enkeltpersoner,  som  udgør  det;  så- 
dan som  dets  enkelte  dele  er,  sådan 
er  det  i  sin  helhed.  Hvis  de  enkelte 


mennesker  i  samfundet  er  kloge, 
retskafne,  intelligente,  ærlige,  ær- 
bare og  rene,  så  vil  det  samfund 
adskille  sig  fra  andre  samfund  på 
grund  af  sine  særlige  dyder.  For  at 
anvende  det  princip  individuelt  med 
ønsket  om  at  se  Kristi  kirke  beredt 
som  en  brud  til  Frelseren,  må  vi  hver 
især  efterleve  vores  religion  og  i 
dagligdagen  være  eksempler  på  de 
dyder,  som  vi  ved  må  pryde  bruden, 
før  hun  kan  komme  ind  til  Herrens 
nærvær.  Dette  spørgsmål  om  per- 
sonlig renhed,  tro,  flid  og  godt  ar- 
bejde er  et,  som  vi  ikke  kan  udde- 
legere til  vores  næste  eller  gøre  til 
andre  mænds  og  kvinders  ansvar; 
men  hver  enkelt  må  gøre  sin  pligt, 
hver  enkelt  bære  sit  eget  ansvar, 
udføre  sine  egne  opgaver,  hver 
enkelt  sætte  sit  eget  hus  i  orden, 
hver  enkelt  bære  sit  eget  ansvar, 
re,  hver  enkelt  leve  nær  til  Herren, 
hvis  han  forventer,  at  Gud  drager 
nær  til  ham. 


„Var  I  af  verden,  så  ville  verden  elske 

sit  eget;  men  fordi  I  ikke  er  af  verden, 

men  jeg  har  udvalgt  jer  af  verden, 

derfor  hader  verden  jer  " 

(Johs.  15:19) 

TEENAGE-PIONER 


MARGARET  JUDD 
CLAWSONS  EVENTYR 

Gordon  Irving 


Margaret  Judd,  en  17  årig  pige,  som 
i  1849  drog  over  prærien  med  sin 
familie,  skrev  en  beretning  om  den 
oplevelse,  som  er  virkelig  levende 
og  udstråler  en  sans  for  humor. 
Margaret  var  født  i  Ontario  i  Cana- 
da, hvor  hendes  forældre  sluttede 
sig  til  kirken,  da  hun  var  fem  år 
gammel.  I  Rambling  Reminiscenses 
of  Margaret  Gay  Judd  Clawson,  der 
blev  skrevet  60  år  efter  vandringen 
over  sletterne,  genkalder  Margaret 
sine  interesser  og  indtryk  som  en 
teenager,  der  drager  til  Utah  for  at 
opfylde  sin  families  drøm  om  at 
samles  med  de  hellige.  3  år  efter 
ankomsten  til  Salt  Lake  City  blev 
Margaret  lige  før  sin  21.  fødselsdag 
anden  hustru  til  den  unge  Hiram  B. 
Clawson,  der  blev  en  prominent 
købmand  og  forretningsmand  og 
varetager  af  præsident  Brigham 
Youngs  økonomiske  interesser.  En 
af  Hirams  og  Margarets  sønner, 
Rudger,  blev  præsident  for  De  tolvs 
Kvorum.  Margaret  døde  i  Salt  Lake 
Citiy  i  1912,  81  år  gammel. 


„Efter  at  de  hellige  forlod  Nauvoo, 
fordoblede  mine  forældre  deres  an- 
strengelser for  at  få  fat  på  en  vogn 
og  forsyninger,  så  de  kunne  rejse  til 
Rocky  Mountains.  I  mellemtiden 
havde  far  været  ret  syg  et  par  gange, 
og  det  forsinkede  rejsen  betydeligt. 
Jeg  husker  udmærket,  hvor  van- 
skeligt det  var  for  ham  at  oplære 
dyrene  til  at  trække  vognen.  Der  var 
6  køer  og  2  okser.  Okserne  var  godt 
oplærte  og  ret  pålidelige,  men 
køerne  var  vilde  og  urolige.  Han  fik 
hjælp  til  at  spænde  dem  for  og  be- 
gyndte så  at  føre  dem.  Lige  pludselig 
begyndte  de  at  løbe  afsted  i  modsat 
retning,  eller  de  løb  til  bagenden  af 
vognen  og  fik  det  hele  til  at  gå  i 
kludder. 

Og  dette  blev  ved  dag  ud  og  dag 
ind,  og  mens  far  søgte  at  oplære 
kvæget,  bad  mor.  Hun  fortalte  mig 
senere,  at  mangen  en  nat,  når  vi  var 
i  seng  og  sov,  gik  hun  ud  i  haven 
bag  vort  hus  og  bad  inderligt  om  at 
Herren  ville  åbne  en  udvej  for  os  til 
at  rejse  ud  til  de  hellige.  Hun  var 
villig  til  at  dele  deres  vanskeligheder 
for  blot  at  være  sammen  med  dem. 
En  anden  kilde  til  ængstelse  for 
hende  var,  at  jeg  var  en  teenager,  i 
den  romantiske  alder  17  år,  og  mor, 
der  kendte  det  menneskelige  hjertes 
modtagelighed,  var  bange  for,  at  én 
eller  anden  ung  mand  skulle  overtale 
mig  til  at  tænke  mere  på  ham,  end 
jeg  gjorde  på  hende,  og  lokke  mig 
til  at  blive  dér.  Hun  kunne  ikke  leve 
borte  fra  kirken,  og  hun  kunne  ikke 
efterlade  et  barn  bag  sig.  Så  mine 
forældre  sagde,  at  vi  ikke  måtte  blive 
der  længere. 

Og  efter  nogle  ugers  hårdt  arbejde, 
fik  far  køerne  dresseret,  så  han 
kunne  drive  dem  fremad,  og  den 
9.  dag  i  maj  1849,  på  min  bror 
Riley's  16.  fødselsdag,  sagde  vi  far- 


vel til  vore  venner  og  slægtninge, 
hoppede  ind  i  vognene  og  påbe- 
gyndte vores  lange,  begivenhedsrige 
rejse.  Åh.  hvor  mors  ansigt  lyste  af 
glæde!  Hvad  brød  hun  sig  om  van- 
skeligheder, hvis  bare  hun  kunne  nå 
sit  mål? 

Vores  første  nat  ude,  efter  at  vi 
havde  påbegyndt  vores  rejse,  kampe- 
rede vi  på  prærien;  far  havde  løst 
kvæget  og  jaget  dem  ud,  for  at  de 
kunne  æde  sig  mætte  i  græs.  Han 
var  nødt  til  at  holde  øje  med  rdem, 
så  de  ikke  strejfede  for  langt  om- 
kring. Vi  havde  samlet  nok  brænd- 
sel til  at  lave  et  godt  bål,  og  mor  var 
ved  at  lave  mad,  da  der  pludselig  op- 
stod et  frygteligt  tordenvejr.  Regnen 
strømmede  ned  i  lange  baner,  og  vi 
blev  allesammen  drivvåde.  Selvom  vi 
søgte  ind  i  vognen,  så  hurtigt  vi  kun- 
ne, blæste  stormen  regnen  med  en 
sådan  kraft,  at  vognen  kun  ydede 
meget  dårlig  beskyttelse.  Selvfølge- 
lig gik  ilden  ud,  og  det  hjalp  jo  ikke 
på  tilberedelsen  af  middagen  den 
aften.  Men  den  næste  morgen  skin- 
nede solen  dejligt,  alting  blev  tørt, 
og  vi  fortsatte  vores  rejse. 
Jeg  husker  ikker,  hvor  længe  det  tog 
os  at  nå  til  Council  Bluffs  i  Iowa, 
men  jeg  husker,  at  vi  kamperede  dér 
en  måned,  ventende  på,  at  kompag- 
nier skulle  samles.  De  måtte  orga- 
niseres som  beskyttelse  mod  india- 
nerne. Åh,  hvor  var  det  ensformigt  i 
lejren,  når  man  ikke  var  på  rejse! 
Hvor  glade  blev  vi  ikke  allesammen, 
da  vi  begyndte  vores  endelige  rejse 
til  Salt  Lake  City.  Alt  syntes  lyst  og 
skønt.  Jeg  var  ung  og  ved  godt  hel- 
bred. Alt  forekom  så  vidunderligt  for 
mig.  Ansvaret,  bekymringerne  og 
omsorgen  hvilede  hos  mine  forældre. 
Når  vi  rejste  sådan,  som  vi  gjorde, 
lignede  den  ene  dag  den  anden. 
Efter  at  have  rejst  hele  dagen,  kam- 

perede  vi  om  aftenen.  Mændene  tog 
sig  af  kvæget,  mens  kvinderne  la- 
vede aftensmad.  Når  det  var  over- 
stået, lavede  de  unge  mennesker 
gerne  et  bål,  hvorom  vi  sad,  talte 
sammen,  fortalte  historier,  sang  og 
hyggede  os. 

Alle  måtte  respektere  hinandens 
vognområde,  det  vil  sige  al  den  jord, 
der  optoges  af  okseågene,  lejrked- 
lerne og  alt  det,  der  var  nødvendigt 
for  rejsen.  Så  når  nogle  af  de  unge 
mennesker  kom  på  besøg,  følte  jeg 
mig  lige  så  godt  hjemme  ved  at 
sidde  på  et  okse-åg,  som  hvis  jeg 
sad  i  en  lænestol  i  en  dagligstue. 
Sådan  er  livet  bare  på  prærien. 
Min  bror  kørte  et  okseforspand  for 
en  enke  og  hendes  lille  pige.  Den 
lille  pige  var  meget  sød  og  elskvær- 
dig, moderen  temmelig  særpræget. 
Han  sagde,  at  hun  plejede  at  stille 
flere  spørgsmål  om  dagen,  end  10 
mænd  kunne  besvare  på  en  uge. 
Han  var  den  fødte  spasmager  og 
kunne  ikke  lade  være  med  at  sige 
vittigheder,  så  lidt  som  han  kunne 
lade  være  med  at  trække  vejret.  Han 
kunne  ikke  fortælle  hende  noget, 
hun  ikke  ville  tro,  ligegyldigt  hvor 
bizart  eller  mærkværdigt  det  end 
var.  Han  blev  så  træt  af  hendes 
spørgsmål,  som  f.eks:  ,Riley,  hvor 
langt  har  vi  rejst  idag?'  og  ,Jeg  gad 
vide,  hvor  langt  vi  vil  komme  i  mor- 
gen?' ,Jeg  gad  vide,  om  vi  vil  komme 
til  noget  vand?'  ,Jeg  gad  vide,  om  vi 
kommer  til  at  se  indianere?'  og  ,Jeg 
gad  vide,  hvad  de  vil  gøre?'  ,Vil  de 
være  venlige  eller  fjendske?'  Hen- 
des „gad  vide"  blev  så  monoton,  at 
han  næsten  ikke  kunne  bære  det. 
Endelig  fik  han  hævn,  da  vi  kom 
inden  for  synsvidde  af  Chimney 
Rock.  Enhver,  som  er  kommet  over 
prærierne,  hvadenten  det  er  i  vogn 
eller  med  toget,  vil  huske  at  have  set 


det  —  et  storslået  kendingsmærke  — 
meget  højt  og  formet  omtrent  som 
en  skorsten  og  sandsynligvis  mange 
århundreder  gammelt.  Med  den  fart 
vi  kørte  og  gik,  kunne  det  ses  flere 
dage,  før  vi  nåede  dertil.  Da  hun 
begyndte  at  undre  sig  over  klippe- 
formationen, fortalte  han  hende  me- 
get fortroligt,  at  så  snart  vi  nåede 
dertil,  ville  han  gå  hen  og  vælte  den, 
fordi  han  var  træt  af  at  høre  så 
meget  om  Chimney  Rock,  og  at  den 
forøvrigt  havde  stået  der  længe  nok. 
Så  snart  han  lagde  hænderne  på 
den,  ville  den  vælte.  Og  hun  tiggede 
og  bad  ham  om  at  lade  den  stå,  så 
andre  emigranter,  som  kom  efter  os, 
også  kunne  se  den,  men  han  var 
stædig.  Så  truede  hun  ham  med  at 
ville  sige  det  til  Brigham  Young,  når 
de  kom  til  Saltsødalen.  Det  var  altid 
hendes  sidste  tilflugt.  Men  han  holdt 
hende  i  spænding  i  2  dage,  indtil  vi 
var  mindre  end  en  kilometer  fra 
klippen.  Så  endelig  gav  han  efter  for 
hendes  bønner  og  sagde,  at  han  ville 
lade  den  stå.  Hun  var  så  glad  derfor, 
at  hun  gav  ham  en  ekstra  god  mid- 
dagsmad og  aftensmad  den  dag. 
Han  havde  ikke  planlagt,  at  hans 
sidste  spøg  med  hende  skulle  falde 
ud,  som  den  gjorde.  Bare  for  at  drille 
hende,  havde  han,  før  vi  kom  til  den 
sidste  canyon,  Emigration  Canyon, 
fortalt  ,  at  hendes  vogn  ville  vælte, 
ja,  han  vidste,  at  den  ville  vælte. 
Hun  sagde,  at  hvis  den  gjorde  det, 
ville  hun  fortælle  det  til  Brigham 
Young.  Og  selvfølgelig  væltede  den; 
Det  var  en  meget  vanskelig  canyon 
at  køre  ned  i.  Riley  var  meget  for- 
bavset. Han  var  bare  en  dreng  og  var 
frygtelig  bange.  Ingen  arbejdede 
hårdere  end  han  for  at  få  den  på  ret 
køl  igen.  Med  andre  mænds  hjælp 
fik  han  den  op  at  stå  på  vejen,  som 
var    meget    stejl.    Den    så   temmelig 

miserabel  ud  med  alle  siderne  øde- 
lagt, men  der  var  kun  sket  lille  skade 
på  forsyningerne,  og  da  det  var  den 
sidste  dag,  før  vi  kom  ind  i  dalen, 
klarede  han  sig  godt  alligevel.  Riley 
hørte  aldrig  noget  om,  hvorvidt  hun 
fortalte  det  til  Brigham  Young  eller 
ej. 

Efter  at  vi  havde  rejst  adskillige  hun- 
drede kilometer  blev  ensformigheden 
afbrudt  af,  at  vores  kvæg  løb  løbsk. 
Det  forekom  os,  som  om  jo  længere 
vi  kom,  og  des  hårdere  kvæget  måtte 
arbejde,  des  lettere  lod  de  sig 
skræmme.  Den  begivenhed,  der 
gjorde  mig  mest  bange,  forekom  om 
aftenen.  Vi  havde  haft  et  par  tilfælde 
før,  så  kvæget  var  parat  til  at  styrte 
af  sted  nårsomhelst.  Jeg  tror,  det 
enten  skyldtes  indianerne,  eller  det 
kan  have  været  på  grund  af  de  store 
hjorde  af  bøfler,  som  vi  så  hver  dag, 
at  vore  kompagni  var  blevet  tilrådet 
at  lukke  kvæget  inde  hver  nat.  Om 
aftenen  blev  kvæget  sluppet  løs,  så 
de  kunne  æde  sig  mætte,  mens  man 
overvågede  dem,  hvorefter  de  blev 
bragt  ind  i  indelukket.  Den  blev  lavet 
ved  at  vognene  dannede  en  stor  cir- 
kel, hvor  hjulene  rørte  ved  hinanden, 
og  der  var  en  åbning,  hvorigennem 
dyrene  blev  drevet  ind,  så  de  var  helt 
sikre  dér. 

Vi  var  i  bøffel-landet.  Vi  havde  hørt 
om,  hvor  forfærdelig  en  ting  det  var, 
når  de  blev  skræmt  på  flugt  i  panik, 
og  at  en  stor  hjord  for  nylig  havde 
påbegyndt  deres  vilde  løb,  og  da  de 
første  i  flokken  kom  til  de  høje 
skrænter  ved  Plattefloden,  faldt  de 
ud  over  brinken  og  dannede  en  slags 
bro  for  de  efterfølgende,  der  tram- 
pede over  de  første  og  derved  dels 
klemte  dem  ihjel,  dels  druknede 
dem. 

En  nat  ved  omkring  2-tiden  sov  hele 
lejren    deres   sødeste   søvn,   da   der 


pludselige  lød  en  frygtelig  larm  af 
trampen  og  brølen,  jorden  rystede, 
vores  vogn  rystede  og  rokkede  frem 
og  tilbage.  Det  slog  øjeblikkelig  ned 
i  mig,  at  en  flok  bøfler  var  på  flugt  i 
vild  panik,  og  at  vi  allesammen  ville 
blive  trampet  ihjel.  Så  jeg  krøb  i 
skjul  og  beredte  mig  til  at  dø.  Snart 
efter  kaldte  mor  på  Phebe  og  mig, 
fordi  der  ikke  kom  en  lyd  fra  vores 
lille  soveværelse  (forenden  af  vog- 
nen). Og  jeg  svarede  uldent  under 
dynerne,  at  jeg  endnu  var  levende. 
Lige  pludselig  skete  der  noget.  Det 
var  vores  eget  kvæg,  der  var  brudt 
ud  fra  indhegningen.  Noget  havde 
forskrækket  dem,  og  de  begyndte  de- 
res vilde,  sindssyge  løb.  Først  var  de 
løbet  rundt  og  rundt  i  indhegningen, 
og  så  brød  de  gennem  de  bjælker, 
der  spærrede  for  åbningen.  Intet 
kunne  holde  dem  tilbage.  De  spred- 
tes over  omegnen  i  mange  kilo- 
meters afstand.  Det  tog  vore  mænd 
adskillige  dage  at  få  dem  samlet 
sammen,  og  de  så  forfærdelige  ud, 
de  der  var  tilbage,  for  nogle  af  dem 
døde  af  overanstrengelse,  og  andre 
måtte  slås  ned.  Et  par  af  kaptaj- 
nens køer  prøvede  at  komme  op  ad 
en  stejl  skrænt,  men  faldt  bagover 
og  brækkede  halsen  -  det  betød  ét 
par  mindre  til  at  trække  hans  vogn, 
og  ét  par  mindre  at  malke  (åh,  den 
vidunderlige  mælk  -  hvilken  luksus 
derude  på  prærien!). 
Under  den  „vilde  flugt"  blev  et  par 
mænd  slemt  tilredt,  den  ene  temme- 
lig alvorligt.  Det  var  en  guldgraver, 
der  skulle  til  Californien,  og  som 
havde  indhentet  os  og  nu  rejste 
sammen  med  os.  De,  der  ville  til 
Californien,  rejste  meget  hurtigere 
end  mormon-emigranterne.  Under 
forsøg  på  at  standse  kvæget,  blev  han 
løbet  over  ende  og  trampet  ned.  Hans 
stønnen  var  forfærdelig.  Jeg  så  ham 

først  igen  engang  den  følgende 
vinter,  da  han  besøgte  os.  I  al  den 
tid  han  var  der,  lå  han  på  knæ.  Han 
kunne  godt  stå  op,  men  ikke  sidde 
ned.  Jeg  hørte  aldrig  siden  fra  ham, 
efter  at  han  var  taget  afsted  til  guld- 
minerne. Gamle  kvægfolk  siger,  at 
tamme  husdyr  af  den  hornede  race 
er  de  mest  skøre  og  vildeste  af  alle 
dyr,  når  de  er  i  en  „vild  flugt".  Det 
lyder  mærkeligt,  men  de  synes  alle- 
sammen at  starte  på  én  gang, 
nøjagtigt  som  om  et  lyn  havde  ramt 
hver  eneste  på  samme  tid. 
Vores  næste  spændende  begivenhed 
skete  en  dejlig  eftermiddag,  da  vi 
langsomt  var  på  vej  fremad.  Lige 
pludselig  spredtes  alle  vore  vogne  i 
hver  sin  retning  lynhurtigt  over 
prærien.  Jeg  tror  ikke,  de  hurtigste 
heste  kunne  have  indhentet  vore 
køer.  Far  sad  foran  på  vognen  og 
talte  til  og  piskede  sine  dyr,  nogle 
gamle  okser,  for  at  få  dem  under 
kontrol.  Han  var  bange  for,  at  hans 
køer  skulle  blive  blandet  op  med 
nogle  af  de  andre  hold,  der  var  i 
fuldt  løb,  eller  .  at  vognen  skulle 
vælte  med  os  allesammen  i.  Vi 
skrumplede  over  stok  og  sten.  Af  og 
til  hoppede  vi  sådan  op  og  ned,  at 
hovedet  ramlede  mod  vognbuerne 
og  på  den  måde  gjorde  alle  opmærk- 
som på,  hvad  der  skete  inde  i  vog- 
nen. Ingen  kan  forstå  situationen 
uden  selv  at  have  prøvet  det.  Igen 
stirrede  døden  mig  i  ansigtet,  og  jeg 
skyndte  mig  at  dække  hovedet  til. 
Hvis  jeg  skulle  dø  nu,  ville  jeg  i  hvert 
fald  ikke  se  det  ske!  Men  mor  trak 
hurtigt  dækket  af  mig,  og  da  vi  en- 
delig standsede,  gav  hun  mig  et 
ordentligt  foredrag,  om  altid  at  være 
på  udkik  efter  en  chance  til  at  und- 
slippe. 

Nå,   men  da  dyrene  havde  løbet  så 
langt,  de  kunne,  standsede  de.  Der 


forekom  adskillige  uheld,  og  en 
kvinde  blev  dræbt.  Hun  blev  løbet 
over  ende  og  trampet  ihjel.  Hun 
efterlod  en  hel  familie  af  børn.  Hvor 
vi  dog  allesammen  frygtede  denne 
vilde  hovedkulds  flugt  —  der  er 
noget  frygteligt  ved  en  flok  panik- 
ramte  dyr.  Selv  mennesker  er  ikke 
tilregnelige,  når  frygt  overvinder  for- 
nuften. 

Der  var  en  ko  blandt  vores,  der  var 
meget  intelligent.  Ja,  den  var  så 
smart,  at  den  plejede  at  gemme  sig 
i  sivene  for  at  undgå  at  blive  spændt 
for,  men  når  så  far  fandt  den  og 
spændte  den  for,  var  koen  en  god 
arbejder  og  gav  også  megen  mælk. 
Engang  blev  den  lam  og  kunne 
næsten  ikke  gå.  Mine  forældre  var 
bekymrede,  fordi  de  allerede  havde 
mistet  én  ko.  De  var  bange  for,  at  vi 
ikke  kunne  følge  med  de  andre  i 
kompagniet,  så  mor  sagde,  at  hun 
ville  lave  et  grødomslag  og  lægge 
det  på,  så  snart  koen  lagde  sig  ned 
for  natten.  Hun  lavede  et  kæmpestort 
et,  som  dækkede  hele  den  lamme 
hofte.  Men  den  næste  morden,  da 
far  gik  ud  for  at  hente  køerne,  ud- 
brød han:  „Men  mor  dog,  du  har  lagt 
omslaget  på  den  forkerte  hofte!" 
Mor  sagde  bare:  , Skidt  med  det.  Det 
går  nok  alligevel.  Varmen  er  gået 
lige  igennem!'  Og  rigtig  nok,  koen 
haltede  kun  lidt  den  dag  og  var 
snart  helt  i  orden  igen.  Jeg  ved,  at 
der  lå  en  hel  del  tro  i  tilberedningen 
af  det  grødomslag. 
På  disse  tidlige  efterårsdage  fandt 
vi  tit  vilde  frugter  som  f.eks.  aronia- 
bær  (nordam.  busk  af  rosenfamilien), 
mispel  og  nogle  små  røde  bær,  der 
kaldtes  bøffelribs  eller  squaw-bær, 
som  vi  allesammen  holdt  meget  af. 
En  dag  bestemte  jeg  mig  til  at  ville 
„tage  imod"  om  aftenen.  Så  efter  at 
vi  havde  slået  lejr,  bad  jeg  nogle  af 

pigerne  og  drengene  komme  hen  og 
tilbringe  aftenen  ved  vores  lejrbål, 
når  de  havde  udført  deres  huslige 
pligter.  Dengang  blev  ingen  fornær- 
met over  at  blive  indbudt  mundtligt. 
Alle  var  glade  for  at  komme,  ingen 
afslog  indbydelsen. 
Om  eftermiddagen  havde  jeg  bedt 
mor  lade  mig  lave  nogle  pie  med 
bøffelribs.  Og  selvfølgelig  gav  hun 
mig  lov.  Pie  var  en  virkelig  luksus 
og  noget,  som  man  kun  sjældent  så 
på  prærien.  Jeg  ville  overraske  mine 
gæster  med  mine  overdådige  for- 
friskninger. Og  det  gjorde  jeg!  Jeg 
havde  knapt  fået  okse-ågene  og 
nogle  andre  ting  arrangeret  meget 
kunstnerisk,  før  mine  gæster  ankom 
(de  kom  ikke  for  sent,  sådan  som 
det  synes  almindeligt  nu  om  dage). 
Efter  at  vi  havde  sludret  lidt  og 
sunget  nogle  sange,  undskyldte  jeg 
mig  for  at  gå  hen  til  spisekammeret 
(en  kasse,  der  hang  under  vognen) 
og  hente  mine  tærter.  Idet  jeg  delte 
dem  ud,  sagde  jeg  undskyldende, 
at  de  måske  ikke  var  søde  nok.  En 
galant  ung  mand  svarede  meget  hur- 
tigt: „Jamen,  ligegyldigt  hvad  disse 
hænder  har  lavet,  vil  være  sødt!" 
Og  det  troede  jeg,  han  virkelig 
mente. 

Efter  at  have  budt  rundt,  tog  jeg  selv 
en  pie.  Men  allerede  den  første 
mundfuld  gav  mig  et  chok:  den 
smagte,  som  om  den  var  blevet 
sødet  med  citronsyre!  Det  blev  en- 
den på  mine  forsøg  på  at  lave  tær- 
ter på  prærien.  Jeg  har  ofte  speku- 
leret på,  hvordan  de  andre  kunne 
spise  dem,  men  god  tone  krævede, 
at  man  gjorde  det.  Jeg  tror  ikke,  der 
fandtes  nok  sukker  i  hele  lejren  til 
at  have  sødet  den  pie  tilstrækkeligt! 
Det  bedste  af  alle  måltider,  mens  vi 
var  på  rejsen,  var  for  mig  frokosten, 
som  vi   spiste  ved   middagstid.   Mor 


plejede  at  koge  en  kedel  fuld  af 
majsgrød  om  morgenen.  Den  pak- 
kede hun  ind  for  at  holde  den  varm. 
Når  malkningen  var  overstået,  blev 
mælken  anbragt  i  en  tinbeholder, 
der  blev  pakket  ind,  for  at  mælken 
ikke  skulle  skvulpe  over.  Når  vi  slog 
lejr  ved  middagstid  for  at  fodre 
kvæget,  plejede  mor  at  pakke  grød 
og  mælk  ud.  Det  var  alt  for  godt  for 
fattige  mennesker!  Min  søster  Phebe 
kunne  ikke  vænne  sig  til  det.  Hun 
sagde,  at  det  altid  gjorde  hende  så 
sulten.  Jeg  hørte  aldrig  nogen  klage 
over  dårlig  appetit,  mens  vi  satte 
over  prærien.  Al  slags  mad  smagte 
godt  -  undtagen  mine!  Brød  og  ba- 
con var  dejligere  tærter  end  plum- 
budding og  sandkager  nu.  Hvor  kan 
omstændighederne  dog  forandre 
vores  smag! 

Det  vanskeligste,  jeg  måtte  igennem 
på  vores  rejse,  var  dagen,  før  vi  kom 
til  Laramie  i  Wyoming.  Dyrene  var 
allesammen  trætte  og  ømme  i  bene- 
ne, og  rejsen  gik  så  trægt,  at  far 
sagde,  at  vi  den  dag  kom  til  at  gå 
allesammen.  Ikke  noget  med  at  køre 
på  vognen.  Jeg  vil  aldrig  glemme 
den  spadseretur.  Vi  gik  i  sand  til  op 
over  anklerne,  mænd  og  kvinder,  og 
det  var  meget  dybere  for  kvæget  og 
vognene.  Da  vi  slog  lejr  om  aftenen 
den  dag,  var  vi  kun  kommet  16  km 
frem.  Det  forekom  mig  at  være  tu- 
sinde, og  jeg  ønskede  mange  gange 
den  dag,  at  jeg  var  et  eller  andet 
sted,  hvor  folk  aldrig  blev  trætte. 
Endelig  kom  vi  så  til  enden  af  vores 
lange,  trættende  rejse,  og  om  afte- 
nen den  15.  oktober  slog  vi  lejr  ved 
udmundingen  af  Emigration  Canyon. 
Hvilket  vidunderligt  syn  var  det  ikke 
at  stirre  ned  i  den  store  Saltsø-dal! 
Næste  morgen  stod  vi  meget  tidligt 
op,  lysvågne  på  én  gang,  og  ikke 
længe  efter  kørte  vi  ned." 

